Persediaan Anak-Anak Bakal Masuk Darjah 1 Tahun Depan. Salah Satunya  Jika Tak Pandai Guna Tandas, Tanya Je Kawan!

Tahun 2019 bakal melabuhkan tirai. Maka bermulalah episod baru buat semua, terutama anak-anak yang bakal memasuki darjah satu.

Debaran nak masuk darjah satu mungkin tidak sama sewaktu ke tadika. Tetapi jangan terlalu bimbang kerana semuanya akan baik-baik belaka.

Yang risau bab nak ke tandas sendiri, beli makanan di kantin, takut ketinggalan, jom baca perkongsian ini. Moga sedikit sebanyak memberi manfaat pada anak-anak semua!

AWAK NAK MASUK DARJAH 1 2018?
 Ini 10 tips untuk awak
 (Catatan bekas kanak-kanak darjah 1)

1. Ada banyak benda yang awak masih belum tahu dan di sekolah rendah akan ada baaaaanyak benda menarik yang kita akan belajar!

Siapa belum tahu baca lagi? Rileks lah, kalau kita terus cuba & tak putus asa, darjah 1 nanti tiba-tiba kita dah pandai baca! Eh, macammana boleh pandai baca pulak tiba-tiba ni? Cikgu tadika dulu kata, bila otak kita dah bersedia (Age of reasoning). Setiap orang berbeza-beza, ada yang cepat, ada yang lambat. Bukan sebab kita tak pandai.. Yang penting kita CUBA & SUKA MEMBACA <3 Cikgu darjah 1 kita pun power, ada banyak teknik untuk bantu kita membaca bila kita dah bersedia!

2. Ada kawan-kawan yang akan lebih cepat baca/kira daripada kita. Huyooo..!! Ada juga kawan-kawan yang belum pandai baca/kira lagi daripada kita. Ala, kesiannyeee..

Hmm.. Senang je, siapa lagi pandai baca/kira, tolonglah kawan yang belum pandai lagi! Nantikan kita boleh sama-sama pandai, barulah seronok belajar sama-sama!

3. Cikgu tu tak lah garang sangat. Cikgu-cikgu sekolah rendah tu semua baik-baik je sebenarnya..

Kita pernah je nampak diorang kat bilik guru gelak-gelak, gurau-gurau dengan cikgu-cikgu yang lain. Kadang-kadang cikgu tergelak bila kita bagi jawapan kelakar. Cuma kalau cikgu marah-marah sikit tu, maafkan jelah, diorang stress kena kejar silibus. Budak-budak pun ramai sangat satu kelas, bising, cikgu jadi penat.. Kita rasa kalau kita dah besar jadi cikgu macam tu pun, mungkin kita boleh jadi selalu marah/geram-geram kan?

4. Sekolah lebih besar! Wah, besarnyaaa sekolah ni..! Dulu kita duduk rumah, ada 3-4 orang je (mak, ayah, kita, adik). Duduk taska, ada 30-50 orang je. Bila ke tadika, ada 70-90 orang. Bila ke sekolah ni, ada raaamai sangat kawan-kawan, abang kakak & cikgu-cikgu. Beratus-ratus/ribu-ribu orang kot?

Kalau rasa takut sikit tu normal lah, kita nak hadapi suasana baru. Tak percaya cuba tanya kakak abang yang baru daftar universiti tu, dah besar pun masih muka cuak kan? Kalau ibu ayah baru tukar tempat kerja pun kekok sikitkan masa mula-mula daftar masuk? Kita lagilah, baru darjah 1.. Izinkanlah kita ambil masa untuk sesuaikan diri ye..

5. Tandas. Okay, ini memang masalah besar sikit untuk kita kan? Kat rumah ada 2-3 tandas je. Bersambung dengan rumah pulak tu. Kat tadika pun sama. Di sekolah baru ni, tandasnya banyak! Masuk tandas pun kena pakai kasut! Kekoknya.. Mula-mula memanglah susah sikit, alah bisa tegal biasa!

Ada pulak yang terlepas dalam seluar sebab tak berani cakap dengan cikgu. Sebab tu lah kita kena saling kerjasama tau! Kalau kita tengok muka kawan kita tu semacam, duduk serba tak kena, kita tanyalah dia, “awak ok tak? Nak pegi tandas? Jom kita tolong cakapkan kat cikgu”

6. Tandas lagi. Kalau kita belum tau guna tandas sendiri – habis basahkan seluar, tak pandai pakai seluar dalam tandas; cuba tengok kawan yang lagi pandai daripada kita. Macammana diorang buat eh? Keluar tandas dengan penuh gaya! Huyooo, bagitaulah kita macammana awak buat!

7. Jaga barang sendiri. Kita jangan bawak barang banyak-banyak tau, kalau kita selalu lupa barang kita. Bawa yang perlu je, yang lain tinggalkan kat rumah. Jadi kita senang periksa, semua barang dah ada ke belum sebelum balik. 1 pensel, 1 pemadam, 1 peraut, 1 pembaris, 1 kotak warna, ada 5 benda je nak kena ingat. Kacang aje kan? Susun buku pulak, game baru untuk kita. Cuba buat sendiri, lama-lama mesti okay punya!

8. Kantin & duit. Aduh, ini memang keliru sikit kan? Kadang-kadang dah bagi duit, ada dapat duit balik. Kadang-kadang takda dapat duit balik. Jangan risau, tanya ke kawan-kawan/ makcik kantin tu betul ke tak. Kat sekolah ni bukan dengan guru je kita belajar, dengan kawan & makcik kantin pun boleh tahu macam-macam!

9. Mak ayah stress. Eit? Ingat kita je yang stress? Kan kita yang nak masuk darjah 1? Memanglah, walaupun yang nak masuk darjah 1 tu kita yang budak ni, mak ayah kita tu adalah kerisauan tersendiri.

Kadang-kadang kita pun keliru bila tengok muka mak kita tu macam nak nangis je.. kenapa ye agaknya? Mungkin dia tak sangka baby dia ni dah besar dan dah nak masuk darjah 1 kot? 😀 Ayah pulak, banyak keluar belanja nak sekolahkan kita.

Aha, it’s time for a group hug!!

10. Mak ayah paksa belajar. Hmmm, dulu-dulu masa kita kecik semua gembira je. Kita pandai buat apa-apa mak ayah tepuk tangan. Sekarang ni, kita rasa semua kita tak pandai. Semua kita tak tahu buat. Macam susah sikit buku-buku baru ni. Banyak benda kita nak pahamkan.

Kita pulak dengar mak ayah baca kat FB, semua benda darjah 1 ni susah. Sistem salah. KBAT itu ini. Lepas tu mak ayah geram-geram, suruh kita belajar cepat. Faham lagi cepat. Kita dah cuba tapi tak boleh lagi. Otak kita macam penat sikit. Otak kita macam tak boleh faham lagi. Hati kita rasa geram-geram. Kita nak main, otak kita dah penat..

Tapikan, kita rasa, kalau kita dah besar sikit kita boleh faham benda ni. Takpelah, bagilah kita peluang & ruang nak faham perlahan-lahan.

Kita kan ada bertahun-tahun perjalanan mencari ilmu terbentang di hadapan kita. Cikgu selalu cakap, jadi pelajar sepanjang hayat. Maksudnya selagi tak mati, kita kena terus belajar. Kita rasa, kalau kita tak faham hari ni, esok lusa kita akan faham juga akhirnya kalau kita CUBA. Tapi, dalam usaha kita untuk cuba hingga jaya tu, mestilah ada gagal sikit-sikitkan.. Izinkan kami merasa sedikit kegagalan ye dalam usaha kami untuk mencuba..

Tanggungjawab belajar, tanggungjawab kitalah sebagai pelajar. Kita kalau dah suka, minat, teringat-ingat benda yang kita suka belajar tu, tak payah paksa pun kita boleh belajar sendiri. Izinkan kami untuk membina minat belajar, supaya kami dapat jadi pelajar sepanjang hayat ye.

BONUS: Kami anak-anak tak syok kalau tengok cikgu & mak ayah stress. Bila mereka stress, mereka pindahkan stress tu pada kami. Lepas tu, bila sama-sama stress, depa duk gaduh pulak sama sendiri. Dah dah lah tu.. Berdamailah.. Uruskan stress & kerisauan kalian dulu.. Kami perlukan persekitaran yang aman damai untuk belajar dengan lebih berkesan.

Kami perlukan kasih sayang daripada kalian semua, kasih sayang ibu ayah & juga daripada cikgu 🙂 Dengan kasih sayang & sikap hormat menghormati inilah kami belajar menjadi insan yang penuh kasih dalam hati kami. Sikap ni tak dapat kami fahamkan melalui buku, hanya boleh diperhatikan melalui perlaksanaan orang-orang dewasa. Doakan kami boleh menyesuaikan diri dengan baik darjah 1 nanti! Kami sayang ibu ayah & cikgu baru kami <3

Salam sayang,
 Bekas kanak-kanak darjah 1
 —————————–
 “The journey of learning is not an early sprint,
 But a life-long, never-ending marathon.”


Madu Untuk Pesakit Diabetes, Apakah Benar Boleh Diambil? Saintis Ni Kongsi Kajiannya!

Sejak berkurun lamanya kita semua tahu banyak manfaat madu jika diamalkan terutamanya dalam penjagaan kesihatan tubuh badan. Pun begitu, bagaimana pula dengan  pesakit diabetes yang kita tahu perlu mengawal pengambilan gula dalam makanan? Adakah mereka boleh mengamalkan madu dalam diet harian untuk mendapatkan manfaatnya?

Menjawab kekeliruan ini, Dr Suri Roowi, berkelulusan Ph.D dari Universiti of Glasgow, Scotland, UK dalam bidang Pemakanan Manusia dan Produk Semulajadi dan beliau juga kini banyak terlibat dengan analisa bahan berkhasiat dalam madu, herba dan buah-buahan dan merupakan Pengerusi Kumpulan Kerja (WG) Standard Madu Kelulut Malaysia berkongsi faktanya untuk manfaat semua di akaun facebooknya.

Ini perkongsiannya.

MADU TIDAK SESUAI UNTUK PESAKIT DIABETIS ?
Saya terpanggil untuk berkongsi maklumat tentang info berkenaan madu oleh seorang Doktor Perubatan yang menjadi tular dalam media sosial baru-baru ini. Info yang dikongsikan agak mengelirukan.

Ada 2 isu yang beliau katakan.
Isu 1 : Beliau mengatakan madu tidak sesuai untuk pesakit diabetis
Soalnya adalah kenapa ianya mengelirukan?
Jika kita merujuk dalam Al Quran iaitu dalam Surah An Nahl (16): ayat 69 yang maksudnya :…kemudian makanlah dari tiap-tiap buah-buahan, maka masuklah oleh engkau jalan-jalan Tuhan engkau yang dimudahkan, ia keluar dari perut2nya minuman (madu) yang berlainan warnanya, padanya penawar bagi manusia. Sesungguhnya pada yang demikian itu, tanda2 bagi kaum yang mereka berfikir….

Ayat ini JELAS MENUNJUKKAN madu asli adalah PENAWAR (ubat) bagi manusia.

Kajian yang telah saya lakukan sebelum ini menunjukkan bahawa madu kaya dengan pelbagai komponen khasiat.

Antara komponen berkhasiat dalam madu adalah flavonoid (termasuk antosianin) dan asid fenolik. Selain bertindak sebagai antioksidan, asid fenolik juga boleh bertindak sebagai antikanser dan antidiabetis.

Bahan khasiat asid fenolik ini diserap dalam perut dan usus kecil dalam masa 5 hingga 30 minit.

Justeru, seeloknya diminum semasa perut kosong dan jarakkan pengambilan dengan makanan lain. Contohnya, jarakkan masa makan makanan lain selepas 1 jam minum madu.

Kajian saya sebelum ini juga menunjukkan madu kelulut lebih tinggi khasiat asid fenolik berbanding madu biasa.

Madu kelulut bertindak dengan RENCATKAN enzim α-amylase dan α-glucosidase pada kadar 78% berbanding madu biasa

Dua jenis enzim ini terlibat dengan peningkatkan gula dalam darah.

Kajian ke atas tikus jantan yang mengalami kencing manis menunjukkan madu kelulut TIDAK meningkatkan gula dalam darah dan TIDAK meningkatkan kolesterol dan trigliserida. Madu kelulut juga mengandungi gula yang lebih rendah berbanding madu biasa

FRUKTOSA ADALAH RACUN DALAM MADU TULEN dan TIDAK SESUAI UNTUK PESAKIT DIABETlS ?
Isu 2 : Madu tulen biasanya mengandungi 80 peratus gula dan fruktosa adalah yang tertinggi.
Bukankah ini boleh menaikkan gula dalam darah?

Jawapan: Walaupun kompisisi gula utama dalam madu tulen adalah fruktosa dan glukosa, kajian yang telah saya lakukan sebelum ini menunjukkan bahawa madu tulen kaya dengan pelbagai komponen khasiat yang boleh bertindak sebagai antikanser dan antidiabetis.

Kajian juga menunjukkan madu kelulut tulen bertindak dengan RENCATKAN enzim amylase dan glucosidase pada kadar 78% dan enzim ini terlibat dengan peningkatkan gula dalam darah.

Walaubagaimanapun…kenyataan yang mengatakan gula fruktosa dan glukosa dalam madu tulen adalah racun adalah TIDAK TEPAT. Ini kerana, kita perlu merujuk Firman Allah swt. dalam Surah AnNisa ayat 40 yang mengatakan..
‘ALLAH TIDAK MENZALIMI kita walaupun seberat zarrah (atom). Jika seseorang itu membuat kebaikan, Dia akan gandakannya dengan ganjaran yang besar’

Glukosa dan fruktosa adalah jenis gula yang biasa dijumpai dalam buah-buahan dan madu tulen dan mustahil menjadi racun.

Walaubagaimanapun, janganlah kita minum madu tulen secara berlebihan. Sebaiknya, kita perlu minum pada kadar dan cara yang betul.

Contohnya;
a.madu tulen elok diambil pada kuantiti yang rendah (contohnya 1 atau 1/2 sudu sahaja) setiap pagi
b. boleh minum madu tulen dengan cara melarutkan 1 sudu madu bersama segelas air kosong atau
c. boleh juga minum madu tulen bersama barli. Ini berdasarkan kepada Hadis Nabi yang diriwayatkan daripada Aisyah R.A. bahawa..
“Rasulullah s.a.w. menyuruh agar Talbinah disediakan kepada orang sakit dan orang bersedih atas kematian seseorang. Beliau (Aisyah) berkata `Sesungguhnya aku mendengar Rasulullah s.a.w bersabda . `Sesungguhnya talbinah dapat menenangkan hati pesakit dan menghilangkan sebahagian kesedihan”. Talbinah dibuat menggunakan campuran barli + susu + madu tulen

Barli juga tinggi beta-glukan dan bahan ini merupakan fiber larut air dan boleh mengawal kadar gula yang masuk dalam darah. Barli juga boleh bertindak sebagai prebiotik dengan menggalakkan pertumbuhan bakteria baik.

Apa yang lebih penting adalah kita perlu YAKIN tentang sifat madu tulen sebagai PENAWAR (ubat) bagi manusia, sebagaimana yang dinyatakan di dalam AlQuran.
Benarlah (apa yang difirmankan) oleh Allah, Tuhan Yang Maha Agung
Moga bermanfaat


“Walaupun Anak Dah Beruban Pun Nanti, Saya Tetap Suapkan Selagi Saya Sihat.”-Jasmin Hamid Syukur Kaya Dengan Kasih Sayang!

Bila ada ibu ayah yang menyuap makanan ke mulut anaknya yang sudah dewasa, itu pun ada  yang bercerita. Padahal banyak kebaikan dan kelebihan bila makan bersuap di dalam keluarga. Ianya bukan saja-saja dan bila ada tanggapan orang mengatakan ia sesuatu yang menggelikan, pelakon Jasmin Hamid berasa pelik dengan mereka yang menyifatkan begitu.

Ini kerana baru-baru ini pelakon drama Cukup Derita Itu ada berkongsi video di Instagram menyuapkan anak lelakinya Ian Haziq, 20  dan menerima pelbagai komen.

Jasmin menganggap orang yang mengecam tindakannya menyuapkan makanan ke mulut anaknya sebagai orang yang kurang kasih sayang dan ada masalah penyakit hati.

“Saya suap anak saya, bukan orang lain atau suami orang. Suap anak salah, tapi bila tengok girlfriend boyfriend bersuap -suap, SWEET pulak ya?

“Walaupun anak-anak saya dah beruban pun nanti, saya tetap akan suapkan diaorang selagi saya sihat.Tetap akan peluk cium diaorang..

“Ciuman dan belaian seorang ibu…anak-anak saya sikit pun tak malu dan tak rasa kekok bila saya suap dan cium mereka, walaupun depan orang.. sebab family kami dah di ajar untuk saling sayang menyayangi antara satu sama lain mengikut batasan,” ujarnya.

Selain itu Jasmin Hamid turun menyarankan agar ibu bapa ajarkan anak-anak erti kasih sayang  dalam keluarga.

“Saya sendiri dah tak dapat lagi rasa suapan dan ciuman dari ibubapa saya. Rindu yang amat. Sebab tu kita sebagai ibubapa, ajarkan anak-anak kita erti kasih sayang pada ibubapa dan adik beradik..Doa pada Allah untuk semarakkan lagi kasih sayang antara kita anak beranak.

“Sedih tengok ramai family yang pecah belah sebab dari kecik, family tak pupuk rasa kasih sayang dan hormat menghormati antara anak beranak. Bila dah besar, buat hal masing-masing. Salam mak bapak pun, ambik syarat je.. Dengan adik-beradik pun, bertegur macam kawan-kawan je.

“Saya bersyukur sebab walaupun keluarga kecil saya tak kaya harta dunia tapi kaya dengan kasih sayang hingga saat ini. Moga ia berkekalan hingga jannah.


“Rezeki Terakhir Arwah Ayah.” Lelaki Ni & Adik-Beradik Urus Sendiri Jenazah Arwah Ayah Dari Awal Hingga Kebumi Buat Netizen Sebak

#mengetehdikuburayah


Elak Konflik Anak Beranak, Gaduh Sesama Ahli Keluarga. Ustazah Fatimah Kongsi Doa!

Doa merupakan salah satu bentuk permohonan dan kerendahan hati seorang hamba di hadapan Sang Pencipta.

Ia bagaikan senjata bagi orang Mukmin, perlindungan bagi orang yang lemah, ubat yang paling hebat bagi mereka yang dalam kesusahan. Tidak ada seorang pun yang harus lepas daripada doa.

Bahkan para Nabi pun, sebagai kekasih-Nya, berdoa dan menjadikan doa sebagai senjata mereka dalam keadaan senang dan susah.

Surah Al-Furqan ayat 74

رَبَّنَا هَبْ لَنَا مِنْ اَزْوَاجِنَا وَذُرِّيّٰتِنَا قُرَّةَ اَعْيُنٍ وَّاجْعَلْنَا لِلْمُتَّقِيْنَ اِمَامًا

“Ya Tuhan kami, anugerahkanlah kepada kami pasangan kami dan keturunan kami sebagai
penyenang hati (kami), dan jadikanlah kami pemimpin bagi orang-orang yang bertakwa.”

Jika ada konflik dengan suami atau anak-anak, sesama anak bergaduh, kita motivasikan
keluarga kita untuk jadi keluarga yang kuat bersatu. sebab nanti kita nak siapkan anggota
masyarakat yang bersatu padu nak jaga negara dengan keamanan dan perpaduan.

Surah Anfal Ayat 46

وَاَطِيْعُوا اللّٰهَ وَرَسُوْلَهٗ وَلَا تَنَازَعُوْا فَتَفْشَلُوْا وَتَذْهَبَ رِيْحُكُمْ وَاصْبِرُوْاۗ اِنَّ اللّٰهَ مَعَ الصّٰبِرِيْنَۚ

Dan taatilah Allah dan Rasul-Nya dan janganlah kamu berselisih, yang menyebabkan kamu menjadi gentar dan kekuatanmu hilang dan bersabarlah. Sungguh, Allah beserta orang-orang sabar.

Boleh sama-sama kita amalkan doa-doa ini ya. Untuk video penuh, boleh tonton di bawah ini ya.


“Baloh Denga Adik Ipar Dio Kecek Kelate.” Gelagat Azad & Adik Iparnya Buat Netizen Terhibur Dengan Keakraban Mereka.

Selebriti ini memang terkenal dengan gelagatnya yang nampak bersahaja tetapio kelaklar. Ada sahaja taktiknya sama ada mengusik isteri mahupun anak yang membuatkan sesiapa sahaja melihat pasti ketawa kelucuan.

Terbaru, pasangan  Azad Jazmin  dan Eira Syazira sekali lagi menjadi tumpuan apabila si isterinya memuat naik satu video  si suami sedang bergurau dengan adiknya, Shafnida dengan menggunakan loghat Kelantan.

Hal tersebut ditambah pula dengan suara latar Eira yang gelak sakan melihat tingkah laku mereka berdua dan turut menarik netizen bergelak tawa bersama. Malah ada juga yang mengulang-ulang video ini sehinga 2-3 kali dan terhibur melihat keakraban mereka.

Rata-rata yang menonton mengakui mereka terhibur dengan gelagat tersebut. tak kurang juga yang gelak kerana tidak dapat menahan rasa lucu mendengar ketawa Eira sendiri.


Kos Pasang Lantai Kayu Vinyl Rupanya Tak Sampai RM1000 Pun,  Senang Pulak Tu!

Walaupun raya dah berlalu tapi mencantikkan rumah tak seharusnya terhenti di situ sahaja. Proses mencantikkan rumah harus lebih gigih untuk memastikan seisi rumah lebih selesa.

Memasang lantai kayu seperti lamina dan sebagainya sememangnya menjadi trend. Pun begitu kosnya yang cukup tinggi menjadikan hanya golongan elit sahaja mampu memasangnya.

Jangan patah semangat dan biarkan angan-angan untuk memasang lantai kayu ini terkubur begitu sahaja. Pilihan memasang lantai kayu vinyl antara yang disarankan. Paling penting kosnya sangatlah murah, tak sampai RM1000 pun.
Nak pasangnya pun senang. Boleh pasang sendiri sahaja.

Dah siap. Dulu saya ingatkan RM3,000 @ RM4,000 untuk buat lantai vinyl ni . Rupanya kos kurang dari RM1,000 untuk keluasan 300 sqft dengan DIY.

Sebab ramai yang berminat nak tahu pasal pemasangan lantai vinyl DIY ni saya kongsikan sikit mengenai kos, alatan yang digunakan untuk pemasangan dan lokasi nak dapatkan bahan.

Saya gunakan Luxury PVC Plank dengan ketebalan 3mm, panjang setiap satu keping 3 kaki & lebar 6 inchi. Satu kotak mengandungi 16 keping. Harga setiap kotak cuma RM58.

Untuk keluasan 300 sqft ruang yang saya buat ni menggunakan 13 kotak kesemuanya. Gam pula menggunakan gam khas vinyl glue satu tong berharga RM68, satu tong DIY cukup untuk keluasan 300 sqft ni.

Saya beli 20 kotak Vinyl adhesive, lepas siap pasang masih berbaki 7 kotak yg tak guna & 2 tong vinyl glue , satu tong lagi langsung tak terusik.

Kalau ikut kos sebenar untuk pasang lantai keluasan 300 sqft ni :

Vinyl adhesive 13 kotak = (RM58 x 13 ) = RM754

Vinyl glue 1 tong = (RM68 x 1) = RM68

Jumlah kos = RM822

Alatan yg saya gunakan untuk DIY ni punya sangat simple (ini diy tau bukan kontraktor professional)

1. Pembaris L
2. Pisau
3. Pensel
4. Berus cat
5. Gunting
6. Kain buruk

Mana lokasi nak dapatkan vinyl ni ? Carpet Prima Sdn Bhd Kat Nilai 3. Address tengok pada receipt dalam gambar.

Jangan takut-takut nak cuba buat ye, anak saya 8 tahun pun boleh tolong buat sekali. Macam main puzzle je dia kata. Nak tengok cara pasang, boleh tengok kat youtube.

Selamat mencuba. Kalau esok Carpet prima out of stock , jangan salahkan saya..hehe.

Wow hebat. Siapa yang berhajat nak memasang lantai vinyl ni bolehlah cuba pasang sendiri dengan anggaran bajet yang disarankan oleh saudara kita ni. Paling penting jangan takut-takut, sebab terlalu senang katanya. Jom cuba.

Kredit: Khairul Ezuwan


Ibu ‘Ditidurkan’ & Dirawat Di ICU Akibat Dijangkiti Covid-19, Tasha Manshahar Tak ‘Expect’ Sampai Jadi Tahap Ni!

Menerusi hantaran di instagram story,  penyanyi Tasha Manshahar, 29, berkongsi berita keadaan kedua ibu bapanya yang dijangkiti Covid-19 dan kini masih mendapatkan rawatan di hospital.

Menurut penyanyi Terima Kasih Cinta, Tasha atau nama sebenarnya Nur Nadia Natasha Mohd Manshahar berkata keadaan bapanya dimaklumkan semakin membaik, cuma ibunya, Herina Wong Abdullah kini ‘ditidurkan’ dan dirawat di Unit Rawatan Rapi (ICU) Hospital Serdang kerana mengalami jangkitan di paru-paru.

Saya ingin mengucapkan terima kasih tidak terhingga kepada doa-doa kalian semua. Sesungguhnya, saya tidak tahu nak balas macam mana, tapi saya doa Allah beri ganjaran pahala yang besar atas kesudiaan kalian mendoakan kesejahteraan dan kesihatan kedua ibu bapa saya.

Ayah nampaknya semakin membaik, alhamdulillah. Mummy je la, paru-paru ada jangkitan, paras oksigen dalam badan pun tak okay. Jadi, doktor kena ‘tidurkan’ dia dan masukkan tiub untuk bantu pernafasan sehingga keadaannya kembali stabil.

Menurut Tasha, dia sebenarnya tidak menjangkakan keadaan kesihatan ibunya akan sampai ke tahap begitu. Katanya, ibu kelihatan baik-baik sahaja ketika mula mendapatkan rawatan di wad.

Sebenarnya tak ‘expect’ langsung akan sampai jadi tahap macam ni. She looked fine je, masa mula-mula warded (dimasukkan ke wad). Apa apapun, kami sekeluarga yakin yang menyembuhkan itu Allah.

Sebab itu, saya minta sangat doa semua. Doa kan senjata orang mukmin. Mummy pun kuat semangat. Tapi, itu la dalam keadaan mencuba untuk kuat, kadang-kadang lemah juga, perlukan motivasi. Tasha juga sentiasa percaya ibunya seorang yang kuat dan akan kembali sihat.

Katanya lagi, dia sangat berterima kasih dengan sikap ambil berat pengikutnya dan amat menghargainya.

Sementara itu, Tasha turut berkongsi update terkini keadaan ibunya dan bersyukur bilamana dikhabarkan keadaan ibunya yang mula bertindakbalas kepada ubat dan treatment yang diberikan oleh doktor.

Menurutnya, mummy masih dalam keadaan ‘ditidurkan’. Melalui pemeriksaan setakat tengah hari tadi, mummy dah mula beri tindakbalas kepada ubat dan treatment yang diberikan. Ada pengurangan infection. Alhamdulillah terima kasih Ya Allah. Tiada masalah pada organ-organ lain (Alhamdulillah!)

Tasha juga memaklumkan, bahawa sekarang Dr. fokus untuk treat intecfion pada lungs dan bagi treatment yang sesuai agar lungs mummy boleh function on its own as usual. Cuma Dr bagi tahu virus covid ni unpredictable. Bila-bila je dia boleh attack patient nauzubillah. Saya yakin mummy kuat dan berharap agar mummy berterusan tunjuk posifive Progress Aamiinn. Mohon doa semua ya.

Tasha juga merakamkan ucapan terima kasih kepada semua doktor dan jururawat yang sentiasa sabar and always do their best merawat pesakit-pesakit di hospital. Saya doa sungguh-sungguh agar Allah beri ganjaran terbaik dunia akhirat buat semua frontliners. They are the real heroe! They’re doing their part kita juga perlu buat part kita.

Tidak dengan itu, Tasha juga mengucapkan ucapan terima kasih banyak-banyak kepada  yang sudi doakan kesembuhan mummy ayah.

I believe progress mummy harini adalah berkat daripada doa yang tak putus daripada semua. Doakan Juga both my siblings punya swab result negative. Ramai sangat yang DM, yang whatsapp concern tentang keadaan kami sekeluarga. Saya tak dapat nak reply semua tapi percayalah saya sangat bersyukur dan terharu dengan kebaikan kalian. May Allah protect all of you and your family at all times Aamiin.

Kepada rakan-rakan media yang contact personally for updates, thank you so much atas
perhatian kalian I truly appreciate it tp sy mohon maaf sebab sy dan keluarga perlukan masa dan ruang. Segala perkembangan inshaAllah sy akan kongsikan from time to time di platform ini. Thank you so much for your understanding.

Tasha yang kini sudah meninggalkan kerjaya nyanyian dan bertugas sebagai guru, mendirikan rumah tangga dengan penyanyi, Raqib Majid pada 8 September 2018 lalu.

Pasangan ini dikurniakan seorang anak lelaki, Muammar Rafiqi yang kini berusia dua tahun.


“Cara Mak Nak Beli Barang Dapur Baru, Nice Idea.” Ini Reaksi Ayah Bila Anak Angkut Barang Dapur Lepas Nikah.Lucu!

Apabila sudah bertemu jodoh, ada anak-anak yang lebih selesa untuk hidup berdikari dan tinggal berasingan daripada keluarga.

Jadi, banyak benda perlu diuruskan termasuklah kelengkapan rumah Seperti pinggan mangkuk Dan sebagainya.

Kisah yang dikongsikan Di laman tiktok ini mengundang perhatian ramai. Apa tidaknya, si anak kelihatan mengambil sedikit perkakas dari rumah ibu dan bapa untuk dibawa pulang bersama.

Berdasarkan hantaran daddysyu di laman TikTok, anak perempuannya yang sudah bernikah ingin membawa pulang sedikit perkakas dapur untuk kegunaan dirinya dan suami.

Walaupun mendapat persetujuan ibunya, tetapi reaksi si ayah berbeza.

Selepas diperiksa, rupanya anak perempuannya mengambil sekotak yang mengandungi periuk serta pinggan mangkuk.

Sambil ketawa, anaknya mengatakan hanya sedikit sahaja yang diambil namun ayahnya  sempat berleter panjang dalam loghat utara sebelum menyuruh untuk menyimpan kembali barang-barang tersebut di dapur.

“Dia punya sikit tak boleh bawa bincang…kut-kut ini cara mak nak beli barang dapur baru, nice idea.

Itu antara kata-kata warganet pada ruangan komen. Rata-rata mengakui terhibur melihat reaksi anak dan ayah ini.

“Abih 1 rumah aku hg angkut, baik aku yg menikah.” Niat tu dah ada, restunya bila?? 😂

Mak punya trick, bg kt ank nnt bleh mnta baru. Anak punya trick, xyah susah2 beli br 😂

pandai dia..umie dia bnyk pinggan mangkuk yg beli tp x pakai..slow je dia ngejas umie dia😂😂

😂🤣😂🤣😂🤣😂😅😅 kantoi.. anak bru nk rompak periuk .. sekali pak dia check satu2.. nah sebekas dia sapu..

Tu taktik mak nk beli hat lain abah nyer😂😂😂😂😂 “Nak hg amik byk mna pn xpa..sat g mak suh pak hnpa beli lain”😂😂

mak cari peluang nk beli yg baqu tu😆😆😆😆 mak saya awl kawin periuk besaq dia bg nuh usung dr Langkawi balik kl😆😆😆xambik takut kecik ati

aq xlarat gelak wei, `hbs satu rumah aq hang angkut’…`baek aq yg mnikah’😂😂😂😂😂😂😂

Sebijik mcm abah aku. ” amboih semua angkut pi rumah hg, dahtu rumah ni nak ada apa.. Pi simpan balik!” hahahahaha


Dr Rizal Kongsi Petua Semula Jadi Legakan Bengkak Gigitan Serangga & Elak Jangkitan

Untuk makluman, serangga kecil seperti lebah atau tebuan akan menyerang lantas menyengat apabila berasa diri mereka terancam.

Situasi ini akan berlaku apabila ada manusia berada terlalu dekat dengan sarangnya dan mungkin mengganggu habitat mereka di situ.


“Anakku Selalu Juara Di Hatiku…”-Anak Dapat Nombor 27 Dalam Kelas, Warganet Terharu Lihat Ibu Ni Raikan Pencapaian Anak!

Sewajarnya sebagai ibu bapa kita seharusnya menyokong dan memberi galakan kepada anak-anak dengan menghargai setiap pencapaian mereka terutamanya dalam pelajaran meskipun ia hanya kejayaan yang kecil atau biasa-biasa sahaja.

Bercerita tentang meraikan pencapaian anak-anak, pasti antara kita punya cara yang tersendiri sepertimana baru-baru ini tular rakaman video di media sosial.

Dapat dilihat seorang anak lelaki sedang menunjukkan buku laporan pelajaran kepada ibunya yang baru tiba di rumah. Keterujaan anak lelaki tersebut berkongsi pencapaian yang diperolehi kepada ibunya turut menarik perhatian ibunya untuk sama-sama melihat nilai markah B dan C yang diperolehi anaknya.

Anakku Selalu Juara Di Hatiku

Meskipun tiada langsung gred A yang diperolehi oleh anaknya namun itu tidak menghalang ibu ini berasa gembira dengan pencapaian anaknya itu. Bahkan apabila anak memaklumkan kedudukannya di dalam kelas mendapat tempat ke 27 daripada 41 orang pelajar, si ibu tetap meraikan pencapaian anaknya itu.

Jelas terlihat betapa ibu ini menghargai usaha anaknya untuk belajar dan baginya anaknya tetap juara di hatinya.

Meninjau di ruangan komen, rata-rata netizen merasa terharu melihat aura positif yang dimiliki oleh ibu tersebut. Tindakannya tetap menghargai pencapaian anak nyata berbeza dengan segelintir ibu-ibu  hari ini yang kebiasaannya bila anak dapat banyak A baru dirai dan disanjung, tetapi bila keputusan hanya seadanya sering pula disisih bahkan disinis.

“Pagi2 nengok VT ini jadi mewek, terharu awak bah…Salut awak sama Ibu ini…👏🏻awak pun sama, rangking hanya masalah nilai, yg penting anak hepi.. 🤗🥰” -komen netizen.

“Nilah progressku mak 🥺🥺’ huu terharu,” tulis yang lain pula.

Baca artikel menarik lain di sini:


“Kecik-Kecik Dah Gorgeous Mommy Ni.” Zahirah Macwilson Throwback Pakai Kebaya, Dipuji Muka & Gaya Tetap Sama Dari Dulu!

Zahirah Macwilson gemar berkongsikan video kenangannya ketika membesar di Perth, Australia kepada pengikutnya di laman Instagram.

Sebelum ini dia berkongsikan videonya bersama adik-adiknya sedang belajar mengaji ketika menetap di United Kingdom.

Anak kepada pelakon senior Zainol Macwilson itu juga pernah membesar di UK kerana mengikuti bapanya yang bertugas sebagai anggota polis di sana pada era 90-an.

Terbaru, dia memuat naik satu video sewaktu kecil Di mana dia tampil dalam persalinan baju kebaya beserta selendang dan beg tangan hitam untuk menghadiri ‘fancy dress party’ ketika dia bersekolah rendah.

“Kesemua kawan saya memakai kostum puteri Disney dan ibu saya suruh pakai baju kurung seperti Puteri Malaysia,” kongsi isteri kesayangan Aiman Hakim Ridza ini menerusi kapsyennya.

Perkongsian tersebut meraih perhatian ramai termasuklah rakan artis. Rata-rata memuji Kecomelan pelakon tinggi lampai yang berusia 27 Tahun itu.

Zahirah kini lebih selesa memberikan fokus terhadap anaknya, Isaac Raees yang kini sudah menginjak usia 15 bulan.

Zahirah Dan Aiman mendirikan rumahtangga pada 20 Februari 2020  di Foyer Glamhall di Mercu Mustapha Kamal di ibu kota.

Hasil perkahwinan tersebut, mereka dikurniakan cahaya mata sulung lelaki pertama, Isaac Raees yang kini berusia setahun.


“Saya Ganti Cincin Kahwin Kita.” Sikap Suami Ni Buat Warganet Sebak, Ada Yang Kongsi Kisah Yang Sama.

Perkahwinan merupakan sebuah jalan yang panjang yang perlu ditempuhi oleh pasangan suami isteri.

Dalam tempoh rumahtangga tidak semuanya indah. Ada kalanya cabaran yang datang menduga keutuhan hati pasangan.

Apa yang pasti, semua yang kita nampak indah sewaktu sebelum kahwin tidak semestinya sama selepas kita berumah tangga.

Nyata sudah tentu ada antara kita melalui banyak cabaran dalam tempoh perkahwinan. Begitu yang dilalui oleh pasangan ini. Melalui fasa kesukaran dalam rumahtangga itu lumrah. Namun jika di tempuh dengan sabar, pasti ada sinar gembira di penghujungnya.

Menerusi facebook milik,Rita Arifin berkongsi cabaran rumahtangganya apabila terpaksa mengadaikan sebentuk cincin perkahwinan ekoran masalah kewangan yang dihadapi ketika itu.

Bagaimanapun, beliau tidak menyangka, suaminya telah bertindak membuat kejutan dengan membelikan sebentukan cincin seakan sama sebagai ganti. Rasa terharu makin makin berganda apabila kata-kata manis suaminya membuatkan dirinya sebak.

Begitulah kehidupan suami isteri, saling melengkapi dan tidak berkira untuk hidup bahagia.

Hari ni terharu sangat. Alhamdulillah walaupun xseberapa tapi suami sungguh-sungguh nak surprise kan saya kisah dia dulu. Cincin kawin kami dijual sbb nak discaj sy kluar hospital lepas besalin anak sulung masa tu memang susah sangat2 nasib la ade cincin kawin xseberapa ni ade. Suami pi jual and settle kan saya. And hari ni suami ganti balik cincin kawin. surprise kan saya dngan cincin yg sama walaupun sblum2 ni ade je die beli Barang kemas lain-lain untuk saya. Tapi yg ni lain sbb ade nota  sweet tu sblum ni tak ada.

WARGANET KONGSI KISAH

Warganet juga berkongsi pengalaman yang sama dalam tempoh perkahwinan. Antara komen adalah :

“Sesiapa yg tidak pernah melalui situasi ini boleh kata apa saja..Saya pernah berada di situasi ini. Satu persatu barang kemas saya jual ,bila anak saya sakit dan perlukan rawatan. Termasuk lah cincin kahwin saya. Alhamdulillah..berkat sabar..hrini saya boleh dpt semula memilki nya.. walaupun x sama..yg penting macamana kita berkerjasama dlm mengurus situasi genting itu..tanpa perlu mengadu kepada keluarga..terutama ibu ayah. Selagi mampu hadapi berdua suami isteri. Tahniah utk kamu yg berjaya melalui dengan sabar.. Alhamdulillah kini hampir 30 th kami hidup bersama.. Terima kasih Allah.

“Saya juga sama tapi mungkin belum sampai rezekinya sekarang pun saya belum dapatkan semula tapi saya anggap itu bukanlah penting utk dikembalikan semula tapi hanya mengharapkan suami dapat menjaga saya dan anak anak disaat susah dan senang.

“Saya juga pernah jual cincin merisik dan cincin nikah suatu ketika dahulu. Walaupun sekarang dah mampu beli cincin yang lain tapi tetap tak sama dengan cincin nikah yang asal. Rasa terkilan tu ada, tapi asbab jual cincin kahwin tu lah Allah kurniakan zuriat pada kami sebab masa saya jual cincin tu untuk bantu seseorang, saya cuma minta Allah kurniakan anak buat kami berdua.”

Semoga perkahwinan yang dibina bahagia till jannah biarpun datang apa jua cabaran.

TOP ARTICLE


Sedangkan Lidah Lagi Tergigit, Ini Kan Pula Suami Isteri. Tapi Ada Caranya Nak Elak Bergaduh!

Sedangkan lidah lagi tergigit
Apa pula suami isteri
Buang yang keruh ambil yang jernih
Baru teguh peribadi…

Itu antara bait-bait lirik lagu yang ramai antara kita boleh menyayikannya. Ternyata lagu ini juga membawa erti dalam mengharungi kehidupan berumah tangga.

Jadi sini dikongsikan cara untuk mengelakkan daripada berlaku pergaduhan andai ada terjadi perselisihan faham antara suami dan isteri sebagaimana dikongsikan oleh Firdaus Shakirin dan bolehlah dijadikan panduan bersama dalam melayari bahtera rumah tangga.

Cara untuk mengelakkan dari bergaduh dengan pasangan :

1- Tengok mood pasangan dan jangan bersuara bila nampak mood pasangan tak ok.
2- Tengok situasi dan keadaan sebelum memulakan perbualan.
3- Jangaen terus direct to the point, mulakan dengan topik-topik ringan, then baru cakap main point.

4- Berbual dengan nada bersahaja, tidak tinggi suara.
5- Jika perbualan tu semakin serius dan semakin beremosi, jangan mengeruhkan keadaan dengaan turut beremosi, sebaliknya mengalah dan mengundur diri.
6- Tidak menyatakan kesalahan, tapi memberi nasihat akan ruang untuk penambahbaikan.
7- Tidak menggunakan bahasa yang kesat, maki hamun, sindiran, hinaan ketika berbual.
8- Tidak menyentuh isu-isu sensitif yang boleh membangkitkan kemarahan pasangan.
9- Elakkan mengungkit masa silam pasangan dan kaitkannya dgn keadaan semasa.
10- Tamatkan perbualan sekiranya gagal mencapai persetujuan.


“Macam Tok Ti Masa Muda.” Bersemut Tengok Bella Dan Suami, Wargamaya Titip Doa

Setiap pasangan yang berkahwin pastinya ingin membina kebahagiaan sehingga ke akhir hayat.

Tidak dinafikan pastinya ada pasang surut dalam rumahtangga. Ketika ini setiap pasangan harus bersikap bertolak ansur untuk memastikan hubungan suami isteri kekal bahagia.

Bak kata perpatah, sedangkan lidah lagi tergigit inikan pula suami isteri. Begitu buat pasangan selebriti,  Aliff Aziz  dan Bella Astillah yang tidak terlepas melalui saat kesukaran dalam kehidupan mereka.

Namun pasangan ini telah melalui fasa itu dengan baik. Kini mereka bahagia meniti hari bersama membina sebuah keluarga yang harmoni.

Terbaru menerusi akaun TikTok milik Bella Astillah yang memaparkan aksi manjanya di samping suami tersayang.

Nyata, riak wajah Bella yang ceria dan suami membuktikan pasangan ini saling menyayangi antara satu sama lain.

Dalam pada itu, wargamaya turut memuji dan titip doa kebahagian pasangan ini. Bahkan ada yang berseloroh mengatakan wajah Bella persis Dato’ Sri Siti Nurhaliza.

VIDEO

WARGAMAYA TITIP DOA

Meninjau di ruangan komen rata-rata para wargamaya meluahkan rasa gembira melihat pasangan ini kekal bahagia. Antara komen wargamaya adalah seperti berikut.


“Tak Kaya, Tapi Cukup.” Video Pasangan Suami Isteri Baru Beli Peti Ais Setelah 4 Tahun Kahwin, Undang Sebak Netizen.

Bahagia itu tidak perlu mewah. Hidup dengan cara kita seadanya. Sudah tentu mahligia yang dibina kekal harmoni.

Buat pasangan yang mendirikan rumah tangga sudah tentu ada cabarannnya. Ada segelintir pasangan memilih untuk tinggal bersama mertua dahulu. Pada masa yang sama untuk mantapkan ekonomi keluarga.

Begitulah yang dilalui pasangan muda ini. Setelah empat tahun berkahwin, baru tiga bulan hidup berdikari.

Katanya, mungkin bagi orang lain biasa namun bagi pasangan ini ia momen yang indah untuk dikenang.

“Sepanjang 4 tahun berkahwin, ini pertama kali kami membeli peti ais.”

Dalam pada itu, ruangan komen, pemilik akaun berkongsi bahawa mereka baru sahaja berdikari dengan duit RM300. Selepas tiga bulan baru dapat membeli peti ais.

Meninjau di ruangan komen, para netizen berkongsi pengalaman yang sama. Malah ada yang meluahkan rasa terharu melihat video berkenaan.


PABJ Cakna Martabatkan Warisan Negeri Johor, Mengalu-Alukan Penyertaan Ahli Baru.

Kewujudan Persatuan Anak Negeri haruslah dipandang dari sudut yang positif kerana ia diwujudkan bagi menghubungkan masyarakat di negeri kelahiran masing-masing.

Ini terbukti dengan pelbagai program yang dilaksanakan untuk membentuk jati diri anak kelahiran negeri berkenaan.

Biarpun dunia berdepan pandemik COVID-19, ia bukan penghalang bagi persatuan bagi mereaslisasikan program yang bermanfaat untuk ahli.

Bagi Persatuan Anak Bangsa Johor (PABJ), usaha untuk memartabatkan Warisan Negeri Johor tetap diteruskan walaupun berdepan cabaran pandemik.

Menurut Presiden PABJ, Mohsen Hasbollah, penubuhan PABJ adalah merupakan ilham daripada Duli Yang Maha Mulia Sultan Ibrahim Ibni Almarhum Sultan Iskandar, Sultan Johor yang juga merupakan Penaung Diraja PABJ.

PABJ ditubuhkan setelah mendapat perkenan DYMM Tuanku dan dengan rasminya diluluskan oleh Jabatan Pendaftaran Pertubuhan Malaysia (JPPM) pada 30 Mei 2021.

Sehingga kini, PABJ telah mempunyai lebih daripada 100 orang ahli. Penubuhan PABJ adalah bertujuan untuk menyatukan anak Bangsa Johor dan menjadi satu platfom bagi mengukuhkan hubungan sosial, pendidikan, kesenian dan kebudayaan Negeri Johor serta menjadi pemangkin bagi memperkasakan ekonomi anak Bangsa Johor.

PABJ telah mewujudkan tujuh (7) biro iaitu Biro Pendidikan, Biro Keahlian, Multimedia & Perhubungan, Biro Ekonomi & Keusahawanan, Biro Kesenian & Kebudayaan, Biro Sosial, Kebajikan & Keagamaan, Biro Sukan & Rekreasi serta Biro Keselamatan & Kesihatan.

Melalui pengwujudan biro-biro tersebut, terdapat pelbagai aktiviti yang telah dirancang untuk dilaksanakan sepanjang tahun 2021/2022.

Program pertama yang telah berjaya dilaksanakan adalah di bawah kelolaan Biro Sosial, Kebajikan & Keagamaan iaitu Program Ibadah Qurba sempena Hari Raya Aidiladha.

Manakala pada bulan Ogos ini, Biro Kesenian & Kebudayaan mengadakan satu program kelas online iaitu ‘Roti Jala Viral’.

Selain itu, bagi mempromosikan PABJ, Biro Keahlian, Multimedia & Perhubungan juga telah telah menubuhkan website PABJ, Facebook (FB), Instagram (IG) dan Youtube Channel PABJ serta merancang beberapa aktiviti seperti mengadakan sidang media, hi-tea bersama ahli, melantik icon PABJ dan beberapa aktiviti promosi yang berkaitan.

Terdapat pelbagai aktiviti lain yang telah dirancang oleh biro-biro dibawah PABJ seperti Pertandingan Warisan Seni Sempena Kemedekaan, Seminar & Tutorial Seni Warisan, “roadshow” Jelajah Jejaki Seni, Citrawana, Culinary Arts dan Malam Seni Gemilang Permata.

Program-program pendidikan seperti webinar dan juga pembangunan modul PABJ. Program keusahawanan seperti solar projek, penanaman padi untuk pasaran tempatan dan eksport.

Manakala, bagi program sukan dan rekrasi adalah seperti perlawanan golf, bola sepak, futsal dan lain-lain. Selain itu, PABJ juga bakal mengadakan sambutan perayaan bagi setiap kaum dan lain-lain program kebajikan dan sukarelawan yang berkaitan.

Walaubagaimanapun, kaedah pelaksanaan program-program yang dirancang ini adalah bergantung kepada situasi pandemik pada masa kini.

Bengkel Roti Jala secara virtual

Dalam pada itu, Pengerusi Biro Kesenian & Kebudayaan PABJ, Sharifah Rafiza Al-Jamalullail melahirkan rasa syukur apabila program mempelajari Roti Jala secara virtual telah mendapat sambutan di kalangan ahli PABJ.

“Saya tak sangka peserta teruja mengikuti program ini. Ia melibatkan 50 buah keluarga yang di diri daripada anak kelahiran Johor.

“Saya berharap aktiviti ini mendapat memberi manfaat dan inspirasi kepada ahli. Apa yang pasti, aktiviti seumpama ini dapat mengeratkan hubungan ahli,” ujarnya yang juga dikenali sebagai LadyRose.

Tambah ahli

Oleh kerana baru sahaja ditubuhkan PABJ yang merupakan pertubuhan bukan kerajaan (NGO) kini dalam usaha untuk menambah ahlinya.

Ia suatu usaha untuk anak kelahiran cakna mengenai aktiviti yang akan dijalankan oleh persatuan PABJ.


Gaya English Rak Serbaguna Ini Tapi Dari Kedai Eco Je. DIY Hanya RM10.50!

Nak buat rumah cantik tak semestinya kena beli barang mahal. Barang dari kedai murah seperti Eco pun boleh buat rumah nampak bergaya.

Menarik perkongsian wanita ini, Noriza Zainal Abidin, telah kongsikan langkah demi langkah membuat rak serbaguna dari papan pemotong dan papan hiasan. Memang nampak klasik english! Serta nampak mahal.

Menurutnya, kos hanya RM10.50 semua bahan dari kedai Eco!

Cara nak buat pun mudah.

Rujuk gambar untuk langkah demi langkah

Siap! Memang wow!

Selamat mencuba!

Sumber: Noriza Zainal Abidin


Wanita Ini Amalkan Cara Sistem Giliran Dalam Rumahtangga, Agar Pasangan Tahu Kesusahan Dalam Proses Membesarkan Anak-Anak.

Apabila melangkah ke alam perkahwinan salah satu cabarannya adalah membesarkan anak-anak. Lebih rumit apabila jarak usia anak agak dekat antara satu sama lain. Lazimnya urusan menguruskan anak-anak diserahkan kepada kaum ibu. Hanya segelintir sahaja para suami mempunyai kesedaran untuk membantu isteri.

Sebagaimana perkongsian seorang wanita ini, beliau dan suami mengunakan pendekatan sistem giliran dalam menguruskan anak-anak.

Moga cara beliau dan suami menjadi inspirasi kita untuk mengasuh anak-anak.

Ikuti perkongsiannya.

Sistem giliran.

Saya masih ingat, ketika anak sulung masih kecil, cabaran menjaganya kurang sedikit. Maklumlah, anak perempuan ni gayanya ayu sedikit. Rezeki anak nombor dua ini lelaki. Memang berbeza watak nya dengan kakaknya.

Sangat aktif dan suka untuk explore sesuatu dengan sungguh sungguh.
Masalah paling besar bila bawa dia ke pasaraya dan kedai makan.
Bila masuk ke kedai memang rasa penat.

Dia sentuh barang barang. Dia lari ke celah celah lorong. Dia panjat kerusi dan meja
Masuk kedai dengan seronok, keluar dengan muka monyok. Jadi, kami suami isteri berbincang untuk mengatasi masalah ini.

Jadi, cara utama untuk berhadapan dengan isu ini adalah menggunakan sistem giliran. Kami banyak bertolak ansur dalam melakukan setiap aktiviti.
Contohnya, bila kami ke kedai dan mahu shopping. Bila suami mahu beli barang saya jagakan anak dan dia shopping dengan tenang. Saya bawa anak ke tempat yang lapang agar mereka boleh menyalurkan tenaga mereka.

Kemudian, apabila tiba giliran saya, suami akan ambil alih tugas dan saya pula memilih barang yang saya mahu. Saya pernah melihat beberapa kali adengan di mana anak yang di dukung meronta ronta mahu turun dan berlari.

Anak yang didukung ibunya itu meronta ronta dan saya melihat kepenatan pada wajah si ibu itu. saya faham betapa letihnya melawan dan menghadapi rontaan si anak.
Oleh kerana itu sejak ada anak kecil, kami jarang shopping bersama dan memilih barang bersama. Biasanya seorang akan jaga anak dn seorang lagi menjalankan misi shopping.

Saya terima hakikat ini kerana saya faham ini lah harga yang harus dibayar apabila ada anak kecil yang aktif. Kadang kadang rasa tak seronok pula shopping bersama berdua, tetapi anak pula menangis dan mengamuk kerana boring.

Akhirnya kami suami isteri juga akan bermasam muka gara gara gara anak.
Sedangkan hakikatnya situasi itu masih boleh diuruskan dengan baik jika masing masing ada kerjasama dan memahami situasi yang masing masing sedang lalui.
Begitu juga di kedai makan.

SALING MEMBANTU

Biasanya kami akan makan mengikut giliran. Apabila giliran saya makan, suami akan bawa anak jalan jalan dan saya akan makan dengan senang dan lapang.
Makan bersama anak kecil biasalah, pingga kita ditarik, tudung kita pun kadang di sapu makanan.

Jadi, pada saya kaedah giliran ini sangat membantu saya dan suami untuk lebih enjoy dan tenang. Sistem giliran ini sebenarnya memang saya aplikasika dalam setiap tugas, bukan sekadar di kedai makan.

Kadang kadang kami ada giliran mandikan anak, giliran buat susu untuk anak dan banyak lagi giliran lain agar kedua duanya berkongsi tanggungjawab.

Apabila kedua dua belah pihak faham dan terima tanggungjawab mereka, masing masing akan mengalah dan bekerjasama agar tempoh mencabar dalam membesarkan anak dapat dilalui dengan lebih baik dan tenang.

Suami dan isteri harus merasa dan berbahagi kesusahan dalam proses membesarkan anak agar masing masing akan terus menghargai peranan masing masing.


“My Family. My Love…”-Najib Razak Tinggalkan Nota Terakhir Atas Meja Buat Keluarga

Kasih ayah sepanjang masa, naluri seorang lelaki bergelar ayah pasti akan sentiasa memberi nasihat dan sentiasa mengutamakan keluarga lebih dari segalanya.

Begitulah juga apa yang tular di media sosial kini berkenaan ‘nota terakhir’ yang ditulis oleh Mantan Perdana Menteri Malaysia, Datuk Seri Najib Tun Abd Razak yang ditinggalkan di atas meja untuk keluarganya.

Peninggalan nota terakahir tersebut dikongsikan di laman Facebook rasminya yang dipercayai ditaip semula oleh pihak pentadbir (admin).

Dalam mesej  panjang tersebut Najib  mengimbas kembali perjalanan dunia politiknya yang telah 46 tahun lamanya.

Berikut adalah mesej penuh nota tersebut seperti yang dikongsikan di laman Facebook.

Keluargaku,
Anak cucuku.

My family. My love.

Dari tahun 1976 Daddy mula aktif dalam politik dan perkhidmatan awam sepenuh masa.

Ke hari ini, 46 tahun lamanya.
46 years is a long time.

Daddy memilih mewarisi legasi nenda, meneruskan usaha nenda.

Daddy memilih kerja.

Dunia politik dan perkhidmatan awam ada kelebihan dan kekurangannya.

Merancang pembangunan.
Menggubal dasar kebajikan.
Mengurus ekonomi.
Mengukuhkan hubungan antarabangsa.
Menyelesaikan krisis.

Cabaran-cabaran ini dengan hasilnya yang baik membawa senyuman kepada Daddy.

Adakalanya hasil yang diharapkan tidak sebaik yang diinginkan. Tetapi cuba lagi dan lagi.

Melihat kembali, ia satu pengorbanan besar.

Tahun-tahun dan masa-masa yang ada datang dan berlalu begitu sahaja.

Dari subuh ke larut malam, ada saja urusan yang perlukan perhatian.

Masa makan pun bermesyuarat, berjumpa tetamu, tidak bersama you all.

My years have gone by dedicated to people, public service, politics.

A sacrifice I chose and I made.

A journey that was joyous with your presence but unfortunately I overlooked and could not always be there for you.

Satu perjalanan yang sedih sekali diserikan dengan kehadiranmu tetapi tidak terbalas oleh Daddy.

My family. My love.

Setakat ini sahaja yang Daddy dapat bersama.

Daddy pegang teguh kepada ajaran agama Islam.

Jika ditakdirkan ini perjalanannya dan dugaan Allah SWT.

Apalah daya Daddy manusia dan hambaNya.

Menanti keadilan dan penghakiman di mahkamah akhirat.

Di dunia kita hidup sementara, dibangkitkan di akhirat, bersama-sama nanti kita bahagia semula di sana.

Semoga Allah SWT melindungi dan merahmati keluarga kita sentiasa dengan kesihatan dan kesejahteraan berpanjangan.

Love you all.

Daddy

(Mesej yang ditinggalkan daddy atas mejanya untuk kami sekeluarga)

Meninjau di ruangan komen, pelbagai reaksi diberikan oleh rakyat Malaysia terkesan setelah membacanya. Perasaan simpati, sedih dan sebak dirasakan saat membaca satu persatu luahan hati dari seorang ketua kelauarga. Malah  tidak dinafikan ramai juga mendoakan untuk diberi kesabaran dan ketabahan kepada DS Najib dan ahli keluarga beliau dalam menempuh ujian kali ini.

Ektra info : Kecoh semalam apabila rakyat Malaysia masing-masing menantikan keputusan mengenai isu penyelewengan dana Syarikat SRC International Shd Bhd yang membabitkan bekas Perdana Menteri ke 6 Malaysia iaitu Datuk Seri Najib Tun Razak.

Mahkamah Persekutuan di sini pada Selasa menolak rayuan akhir beliau untuk mengetepikan sabitan hukuman dan denda yang dikenakan terhadapnya berhubung isu ini.

Panel lima hakim dipengerusikan oleh Ketua Hakim Negara, Tun Tengku Maimun Tuan Mat sebulat suara membuat keputusan itu selepas mendapati Mahkamah Tinggi Kuala Lumpur telah membuat keputusan yang betul dan tidak terkhilaf apabila mensabitkan Najib terhadap tuduhan berkenaan.

Susulan keputusan itu, bekas Perdana Menteri berkenaan, diperintahkan untuk menjalani hukuman penjara 12 tahun di Penjara Kajang dan denda RM210 juta.

kronologi tentang kes SCR

4 Julai 2018 – Najib didakwa buat pertama kali di Mahkamah Sesyen di sini atas tiga pertuduhan CBT dan satu pertuduhan salah guna kuasa berhubung dana SRC International berjumlah RM42 juta. Kes kemudian dipindahkan ke Mahkamah Tinggi.

8 Ogos 2018 – Najib didakwa di Mahkamah Tinggi atas tiga pertuduhan pengubahan wang haram melibatkan dana sama (RM42 juta daripada SRC International) yang merupakan hasil kegiatan haram.

3 April 2019 – Perbicaraan bermula selepas Hakim Mahkamah Tinggi Mohd Nazlan Mohd Ghazali menolak permohonan Najib untuk mengisytiharkan tujuh pertuduhan terhadapnya sebagai tidak sempurna.

27 Ogos, 2019 – Pendakwaan menutup kesnya selepas 58 hari perbicaraan dan mendengar keterangan 57 saksi.

11 Nov 2019 – Mahkamah Tinggi memerintahkan Najib membela diri terhadap semua tujuh pertuduhan selepas mendapati pendakwaan berjaya membuktikan terdapat unsur menggunakan kedudukan, pecah amanah dan pengubahan wang haram.

3 Dis 2019 – Najib memberi keterangan membela diri di Mahkamah Tinggi sebagai saksi pertama pembelaan bagi menjawab pertuduhan terhadapnya.

11 Mac 2020 – Selepas 19 saksi memberi keterangan sepanjang 33 hari, pembelaan menutup kesnya.

28 Julai 2020 – Mahkamah Tinggi menjatuhkan hukuman penjara 12 tahun dan denda RM210 juta terhadap Najib selepas mendapati beliau bersalah ke atas semua tujuh pertuduhan.

19 Okt 2020 – Najib memfailkan petisyen rayuan yang mengandungi 307 alasan beliau sepatutnya dibebaskan daripada semua pertuduhan.

5 April 2021 – Rayuan terhadap sabitan dan hukuman bermula di Mahkamah Rayuan.

18 Mei 2021 – Mahkamah Rayuan menangguhkan keputusannya ke satu tarikh yang ditetapkan kelak selepas selesai mendengar hujah kedua-dua pihak yang berlangsung selama 15 hari.

23 Nov 2021 – Mahkamah Rayuan menetapkan 8 Dis untuk keputusan rayuan itu. Najib memfailkan permohonan supaya ditangguhkan keputusan rayuannya kerana perlu menjalani kuantin kendiri selama tujuh hari sehingga 12 Dis setelah kembali dari Singapura dan hanya boleh hadir di mahkamah atau perhimpunan awam mulai 13 Dis.

24 Nov 2021 – Mahkamah Rayuan menolak permohonan Najib untuk menangguhkan tarikh keputusan rayuannya.

2 Dis 2021 – Najib Tun Razak memfailkan permohonan di Mahkamah Rayuan supaya membenarkan bukti baharu dikemukakan dalam rayuannya termasuk daripada Ketua Pesuruhjaya Suruhanjaya Pencegahan Rasuah Malaysia (SPRM) Datuk Seri Azam Baki.

3 Dis 2021 – Mahkamah Rayuan menetapkan 7 Dis untuk mendengar permohonan memasukkan bukti baharu.

7 Dis 2021 – Mahkamah menolak permohonan Najib untuk menangguhkan prosiding permohonannya dan keputusan rayuan yang ditetapkan pada 8 Dis berikutan peguam pasukan pembelaan menjadi kontak kasual dengan individu yang disahkan positif COVID-19.

8 Dis 2021 – Keputusan rayuan Najib dijalankan secara dalam talian kerana Najib dan peguamnya menjalani kuarantin. Pada hari sama, Najib memfailkan rayuan di Mahkamah Persekutuan.

7 Jan 2022 – Najib memohon Mahkamah Persekutuan mendengar rayuannya bagi mengemukakan bukti baharu dalam kes SRC terlebih dahulu.

25 Jan 2022 – Firma guaman Tetuan Shafee & Co telah menyerahkan surat enam halaman kepada sekretariat Ketua Hakim Negara Tun Tengku Maimun Tuan Mat mengenai hasrat Najib untuk melantik Peguam Diraja dari UK bagi membantu bekas Perdana Menteri itu dalam isu rumit dan persoalan undang-undang dalam rayuan kes SRC International beliau di Mahkamah Persekutuan.

2 Mac 2022 – Mahkamah Persekutuan menolak permohonan Najib untuk mengosongkan tarikh pendengaran rayuan kes itu susulan dakwaan terdapat bukti baharu dalam usaha beliau untuk mengetepikan sabitan dalam kes SRC International yang dijadualkan pada 15 dan 16 Mac.

16 Mac 2022 – Najib gagal buat kali kedua untuk mengemukakan bukti baharu dalam rayuan kes SRC.

11 April 2022 – Najib melalui Tetuan Shafee & Co memohon lanjutan masa selewat-lewatnya 25 April untuk memfailkan petisyen rayuan.

25 April 2022 – Najib memfailkan petisyen rayuan dan mengemukakan 94 alasan mengapa beliau harus dibebaskan daripada pertuduhan dalam kes SRC International.

29 April 2022 – Mahkamah Persekutuan telah menetapkan 10 hari pada Ogos untuk mendengar rayuan Najib terhadap sabitan dan hukuman penjara bagi kesalahan menyeleweng RM42 juta dana SRC International.funds.

31 Mei 2022 – Jonathan Laidlaw, Peguam Diraja dari United Kingdom memfailkan notis usul saman pemula bagi mewakili Najib dalam rayuan kes SRC International.

7 Jun 2022 – Najib memfailkan permohonan untuk mengemukakan bukti tambahan kepada Mahkamah Persekutuan bagi membatalkan keseluruhan perbicaraan kes SRC International.

13 Jun 2022 – Pendakwaan memfailkan afidavit bagi membantah permohonan Laidlaw untuk mewakili Najib dalam rayuan kes SRC International.

16 Jun 2022 – Hakim Mahkamah Tinggi Datuk Wan Ahmad Farid Wan Salleh menarik diri daripada mendengar permohonan Laidlaw untuk mewakili Najib.

27 Jun 2022 – Majlis Peguam memfailkan afidavit membantah permohonan Laidlaw untuk mewakili Najib dalam rayuan akhir SRC International.

21 Julai 2022 – Mahkamah Tinggi menolak permohonan Laidlaw untuk mewakili Najib dalam rayuan terakhir kes SRC International.

26 Julai 2022 – Najib telah menggugurkan serta-merta perkhidmatan Tetuan Shafee & Co daripada mewakilinya dalam rayuan terakhir kes SRC International di Mahkamah Persekutuan dan pada masa sama, peguam Hisyam Teh Poh Teik dilantik sebagai peguam utama untuk mewakili Najib.

15 Ogos 2022 – Mahkamah Persekutuan membenarkan permohonan pembelaan untuk meminda notis usul Najib bagi mengemukakan bukti baharu dalam rayuan terakhirnya dalam kes SRC International.

16 Ogos 2022 – Najib gagal dalam permohonannya untuk mengemukakan bukti baharu pada rayuan terakhir kes SRC International.

16 Ogos 2022 – Mahkamah Persekutuan menolak permohonan Najib untuk menangguhkan pendengaran rayuan bagi kes SRC International dan menetapkan 18 Ogos untuk mendengar rayuan itu.

18 Ogos 2022 – Mahkamah Persekutuan mula mendengar rayuan terakhir Najib dalam kes SRC International.

18 Ogos 2022 – Mahkamah Persekutuan menolak permohonan Hisyam untuk menarik diri daripada mewakili Najib Tun Razak dalam rayuan akhir.

19 Ogos 2022 – Pihak pendakwaan selesai mengemukakan hujahan dalam rayuan akhir Najib bagi kes penyelewengan dana SRC International di Mahkamah Persekutuan.

19 Ogos 2022 – Najib menamatkan khidmat peguam caranya, Zaid Ibrahim Suflan TH Liew & Partners (ZIST), daripada mewakilinya dalam rayuan akhir.

23 Ogos, 2022 – Najib memohon supaya Ketua Hakim Negara Tun Tengku Maimun Tuan Mat menarik diri daripada mendengar rayuan akhir kesnya membabitkan dana SRC International.

23 Ogos 2022 – Muhammad Shafee gagal menangguhkan hujahan bagi prosiding agar Ketua Hakim Negara menarik diri daripada mendengar rayuan Najib.

– Bernama


“Puas Tarik…” -DS Shahida Berpada Belikan Mainan Anak!

Seakan sudah menjadi kebiasaan  anak-anak  kecil jika dibawa ke shopping mall, pantang lalu depan kedai mainan. Mesti mereka hendak memilikinya dan kalau kita sebagai ibu ayah tidak membeli mainan tersebut, masa-masa itu juga anak akan melalak dan meragam.

Begitu jugalah cabaran yang dilalui oleh isteri usahawan terkemuka, Datin Seri Shahida baru-baru ini ketika pergi ke pusat membeli belah bersama anak-anaknya.

Keadaan tersebut dikongsikan olehnya melalui rakaman video yang dimuat naik di akaun TikTok miliknya. Beliau dilihat menarik-menarik anaknya untuk tujuan menghalang dua anak kecilnya, iaitu Yusoff dan Raudhah daripada memasuki kedai mainan.

Akhirnya Terpaksa Akur

Melihat keadaan Datin Seri di dalam video tersebut yang bersungguh-sungguh menghalang anak-anaknya masuk ke kedai tersebut, hingga terpaksa ‘bergelut’ dengan si kecil namun akhirnya terpaksa akur jua dengan membelikan belon sebagai ‘umpan’ untuk tenangkan anak-anaknya itu.

Tak Semestinya Banyak Duit, Semua Keinginan Anak Dibelikan

Meninjau diruangan komen, nyata netizen memuji sikap Datin Seri Shahida dalam mendidik anak-anaknya agar tidak dimanjakan dengan membeli mainan. Pun begitu, netizen juga turut terhibur melihat gelagat santai seorang suami dan juga ayah yang terakam di dalam video tersebut.

Terlihat Datuk Aliff Syukri tidak menghiraukan keadaan tersebut namun terlihat santai membelek-belek label botol air sebelum minum .

ketika mama tgh struggle uruskan anak², ketahuilah ada seorg abah yg menikmati sebotol minuman.. 😂😂

Datin dok haru ngn ank2.. dato be like.. hidup harus tenanggggg.. 🤣🤣🤣🤣

adoii sabar ja lahh.. nasib ada kakak tolong mama😂😂. abah dok santai 😂


Setiap Jumaat Taukeh Kedai Makan Ini Tidak Terima Bayaran, Hanya Sedia Kotak Derma Sahaja.

Antara amalan yang paling mudah untuk dilakukan adalah bersedekah. Ia patut dilakukan oleh setiap umat Islam kerana terdapat banyak kelebihan bersedekah.

Amalan ini sangat senang dan boleh menolong mereka yang memerlukan bantuan anda. Perbuatan bersedekah ini juga sangat dituntut dalam Islam sekiranya mampu.

Malah hari Jumaat penghulu segala hari ini. Pahala sekiranya berbuat amal pada hari ini akan dilipat gandakan.

Sebagaimana perkongsian yang dikongsi oleh seorang pengguna Twitter bernama @khairul_hafidz ini, membuktikan bahawa sedekah itu membuka jalan dan pintu rezeki lebih banyak.

“Bila menoleh kat tuan kedai yang sedang duduk.”

“Hari ini kami tak kira, hari ni Jumaat, bayar je berapa nak bayar, letak dalam kotak derma tu,” ujar tuan kedai tersebut.

Dia terus tergamam dengan sikap mulia tuan kedai itu. Di samping itu, dia juga turut mendoakan agar tuan kedai tersebut sentiasa beroleh rezeki kerana telah menunjukkan sifat yang murni itu.

Saya menunggu lama di satu kedai makan ni nak bayar makanan saya.

Bila menoleh kat tuan kedai yang sedang duduk,

“Hari ini kami tak kira, hari ni Jumaat, bayar je berapa nak bayar, letak dalam kotak derma tu”

I am speechless, moga tuan punya kedai akan sentiasa beroleh rezeki.

AFT Cafe, Seremban.

Dalam pada itu warganet memuji cara pemilik kedai itu yang bersikap suka bersedekah kepada pelangganya.

Sumber: (@khairul_hafidz


Ibu-ibu Sila Fikir Dulu, Bimbang ‘Terover’ Sharing Undang Bahaya Pada Keluarga. Cikgu Ni Listkan 5 Perkara Perlu Elak Share!

Perkembangan teknologi sememangnya tidak dapat dielakkan berikutan sudah sebati dengan kehidupan generasi kini. Hakikatnya, penggunaan teknologi maklumat secara optimumnya dapat memberi kesan positif, namun turut mendatangkan ancaman dan kesan negatif kepada kehidupan kita sekeluarga andai tidak ditadbir dengan baik.

Menyedari hal ini, seorang guru terpanggil untuk berpesan kepada ibu bapa agar tidak berkongsi 5 benda ini di media sosial demi menjaga keselematan keluarga. Nak tahu apa yang disenaraikannya itu, jom semak.

Bahaya sangat kalau kongsi 5 benda n di media social. Wajib ambil tahu kalau nak ahli keluarga anda selamat!

Bagitahu suami outstation

– Pencuri dan perompak paling takut dengan kehadiran sosok lelaki di dalam rumah kerana mereka tahu kebanyakan lelaki akan melawan dan mempertahankan diri dan keluarganya

– Mereka paling seronok kalau mereka tahu tak ada lelaki langsung dalam rumah yang akan mereka pecah masuk

Bagitahu lokasi rumah

– Kalau nak tunjuk lokasi ‘check-in’ di media sosial pun, jangan sesekali check-in di lokasi yang berdekatan dengan rumah

– Lagi spesifik lokasi rumah kita dedahkan, lagi bahaya untuk keluarga kita!

Tayang no plate kereta

– Bukan cuma info seberapa banyak saman je boleh dikorek daripada no plate ni

– Alamat rumah, no ic, no telefon, dan nama penuh semuanya boleh digali hanya dengan menayangkan no plate kenderaan kita

– Buka je MyEG dan MyCariInfo ataupun emailkan pada syarikat insurans kereta tu, semuanya boleh digali dan dicari!

Tayang nombor IC dan passport

– Kadang-kadang kita teruja sangat duk tayang keputusan peperiksaan sampai lupa nak tutup nombor ic anak kita

– Kadang-kadang tu kita terupload gambar percutian kita dan keluarga sampai ‘ter-snap’ sekali gambar passport padahal nombor tu semua adalah data peribadi yang wajib kita lindungi

– Kalau rasa ada yang curi data peribadi kita boleh je buat aduan di web aduan@JPDP.gov.my

– pihak yang sebarluaskan data peribadi kita tu boleh dikenakan hukuman sampai RM500K tau!

Bagitahu keterlambatan kita menjemput anak

-Kadang kadang kita selalu buat posting atau up di whatsapp / instagram story “Aduh! Terlambat lagi ambik anak aku kat sekolah”

– Benda ni sendiri dah diperingatkan oleh PDRM sebab risiko untuk orang luar pantau dan intip keberadaan kita dan anak kita

– Sebarang kelewatan kita, adalah risiko besar bagi anak kita jadi sebaiknya jangan kita bagitahu pada orang luar lebih-lebih lagi di media sosial


“Sehebat Mana Ayah, Ibu Adalah Madrasah Utama Anak.” Perkongsian Tentang Dr Wan Azizah. Unbelievable, But True!

Pengorbanan seorang wanita yang bernama isteri dan ibu ini tidak terhitung nilainya. Mengandung, melahirkan, membesarkan dan mendidik anak-anak segalanya dilakukan tanpa berkeluh kesah sedikit pun. Demi melihat orang yang disayangi hidup bahagia dan selesa, seorang isteri sanggup berkorban segalanya.

Demikian juga dengan wanita bernama Datuk Seri Dr Wan Azizah ini. Bukan semua wanita mampu melakukan sepertinya. Tolak ke tepi bab politik, namun sebagai isteri dan ibu dia telah melakukan yang terbaik usai suaminya dipenjarakan.

Moa bermanfaat untuk kaum wanita diluar sana dalam mencontohi wanita cekal ini.

Jarang-jarang sekali bersembang tentang politik, tetapi musim-musim PRU sebegini memang ‘kena’ sembang bab politik. Suka atau tak suka, kena ambil tahu. Setuju atau tak setuju, dengar dulu…

Pendek jawapan saya. Memberi respon sekadar itu, tak menoleh ke arahnya pun.

Isteri saya diam. Suasana sunyi. Dan si dia masih diam walaupun selepas beberapa minit.

Pelik.

Isteri saya diam juga.

Alahaiiiiii… Merajuk ke ni?

Saya pandang isteri, nampak isteri pandang ke lain. Sah! Memang sah merajuk.

Alamak, camne nak pujuk?

Saya pandang ke isteri, walaupun wajahnya tak memandang saya.

“Politic aside, Abang sangat selesa pada seorang isteri kepada seorang ahli politik Malaysia. Nak cerita sikit ni, nak dengar tak? Kalau tak nak dengar, Abang tak cerita…” saya memulakan bicara.

Isteri dah mula menoleh, walaupun baru sipi-sipi. Taktik memujuk berjaya!

“Pertama, sebab tudung bawal DSWA. Tak tahu harganya berapa sehelai, mungkin beribu-ribu, mungkin hanya RM10, tetapi pakai bawal nampak sederhana dan rendah diri. Lengkap pula baju kurung atau kebarung ringkas yang selalu DSWA pakai, nampak merendah diri sangat.

Kedua, sebab kemenjadian anak-anak. Nurul Izzah, Nurul Nuha, Nurul Iman, Nurul Ilham, Nurul Hana, semua tampak solehah bertudung, educated, alhamdulillah. Ehsan Anwar pun OK. Sehebat manapun si ayah, si ibu adalah madrasah utama anak-anak. Apabila melihat anak-anak yang berjaya, kita kena puji ibu mereka dahulu, sebelum puji ayah mereka.

Ketiga, sebab DSWA lambang seorang isteri yang sangat-sangat setia…,” saya berhenti. Bukan sebab tarik nafas atau sengaja berhenti, tetapi sebab saya rasa sebak.

Isteri saya memandang tepat ke mata saya.

“Wanita mana sanggup bersuamikan seorang lelaki yang dituduh peliwat, satu dunia tahu isu ini, dicemuh, dihina, dipenjarakan, diperkatakan…. Tetapi DSWA tetap ada di situ. Daripada seorang oftalmologis (doktor pakar mata) menjadi seorang ahli politik menubuhkan sebuah parti politik kerana mahu membela nasib suami. Abang tak tahu dari mana DSWA dapat kekuatan untuk PERCAYA pada suaminya itu dan KUAT berusaha untuk mencari keadilan buat suami. Abang tak nak cerita pasal DSWA hebat atau lemah dari segi percaturan politik, tetapi Abang memang admire dan amaze dengan KESETIAANNYA SEBAGAI ISTERI KEPADA SUAMI. Unbelievable, but true.”

Isteri masih pandang mata saya, saya menyambung dengan kata-kata tersekat, “Abang doa Sayang isteri Abang yang akan setia, percaya dan sokong Abang walaupun JIKA ada suatu hari nanti Abang difitnah, dihina, dibuang, atau apa saja berlaku, Sayang tetap percaya pada kejujuran Abang sebagai seorang suami dan sebagai seorang manusia.”

Rasa sebak tadi berpindah menjadi titisan berkaca di kelopak mata. Subhanallah. Jika tadi hanya nak pujuk, kini sudah bertukar jadi sesi luah rasa antara suami dan isterinya.

Percayalah, Datuk Seri Wan Azizah memang ikon isteri setia sepanjang zaman. Just imagine how strong she has been…. Ingat senang ke nak stay strong bilamana suami dalam penjara dan seluruh Malaysia mempersoalkan apa, bila, di mana bla bla bla atas segala pancaroba yang berlaku? Dengan nak urus anak lagi. Fuh! SUSAH. But she has always been there by his husband’s side.

Moga setiamu hingga ke syurga…

Taktik memujuk selesai dan berjaya, tetapi bukan sekadar taktik kosong sebab suami ini pun rasa terisi minda dan hati daripada perbualan tadi… Alhamdulillah.

Hari ini pasca-PRU14, lambat betul angkat sumpah PM baru, saya berseloroh kepada isteri, “Kalau DSWA yang jadi PM baru, memang betul-betul sejarah tercipta sebab ubah kerajaan selepas 60 tahun dan PM wanita pertama selepas 60 tahun. Heheh…”

Disclaimer: Ini bukan post politik, ini post pasal suami isteri. Terima kasih.


Salah Faham Tentang Autisme Penyebab Murid Darjah Tiga Baru Dapat Rawatan. Pendedahan Doktor Ini Moga Jadi Pengajaran

Ekoran salah faham mengenai autisme, kanak-kanak darjah tiga mendapat rawatan awal sehingga menjejaskan perkembangannya.

Menurut perkongsian Dr Norzila dilaman facebooknya, jika kanak-kanak mempunyai tanda-tanda autisme segera bawa ke hospital untuk mendapat bimbingan bukannya menunggu sehingga besar. Namun jika anak itu ada masalah pembelajaran biasa memang akam tunggu darjah 3 untuk saringan darjah 3.

Ikuti perkongsian yang bermanfaat ini. Semoga kita bertindak segera demi masa depan anak.

Tunggu darjah 3 baru bawak jumpa doktor?
===============================

“Doktor boleh tak nak minta tolong tengok je ada seorang pelajar ni… tengok je .. bukan nak buka fail. Ibunya kata doktor di Hospital kata kena tunggu darjah 3 baru bawa ke hospital”
.
Saya dan rakan-rakan hanya mengangguk dan bersetuju untuk menerima pelajar tersebut.
.
Kami meneruskan perbualan dan perbincangan dengan guru kelas Hadi (bukan nama sebenar) kerana masalah lambat belajar dan tidak hadir ke sekolah hampir 100 hari.
.
Tidak lama kemudian ustazah Yati (bukan nama sebenar) membawa seorang pelajar yang kurus . Masuk saja di pintu pejabat sekolah, jururawat unit Bimbingan kanak-kanak dan remaja kami terus berkata “hmmmm… autism ni!”

Ini saya perakukan. Sungguh ketara tanda dan gejala autism pada pelajar ini. Senyum sendiri, bercakap bahasa ‘german’, mennggerak2kan tangan sentiasa, kurang ‘eye contact’ dan mengulang ayat yang ditanya.

“Doktor kata tunggu darjah 3 baru bawa ke hospital” kata Ustazah lagi. Saya terkedu…

“Kalau kes masalah pembelajaran biasa memang ya kami tunggu saringan LINUS masa tahun 3 nanti, tapi kalau kes macam ni tak perlu tunggu” kata Kak Ani jururawat unit bimbingan kanak-kanak dan remaja HUSM

“Boleh terus ambik appoinment” saya memberitahu Kak Ani.

Sambik saya menerangkan gejala autism pada guru-guru, Kak Ani pantas mencapai telefon dan mendial nombor klinik untuk mendapatkan tarikh temujanji untuk pelajar ini.

Kesian pelajar inj terus duduk di kelas hujung aliran perdana tanpa intervensi. Guru-guru memang sudah menyedari masalah ini namun setelah diberitahu ibunya bahawa doktor mengarahkan untuk menunggu sehingga darjah 3, mereka pun tidak mampu melakukan apa-apa.

“Sentap” jugalah kami kalau ada doktor yang mahu tunggu sampai tahun 3. Aduhai… kesian dia datang ke sekolah sekadar duduk dan terus melayan alamnya sendiri.

Inilah salah satu senario sebenar yang kami alami. Sebab itu saya dan unit sekolah HUSM (psikiatri) tidak jemu-jemu ke sekolah. Berkongsi maklumat agar guru-guru dan ibu bapa lebih peka. Mereka lebih arif tentang pelajar/anak mereka dari doktor yang baru habis houseman atau pegawai perubatan yang sedikit pengalaman dalam bidang psikiatri kanak-kanak. Penempatan pelajar ke dalam sistem pendidikan yang sepatutnya menjadi sukar dan lambat bila ibu bapa tidak mampu menghadiri temujanji dengan pakar di hospital akibat kekangan kewangan. Jika mampu pun ianya mengambil masa yang sangat panjang untuk tiba kepada pakar psikiatri.

Justeru itulah kami di HUSM memudahkan cara rujukan ke unit psikiatri kanak-kanak dengan memberikan guru-guru peluang berhubung terus dengan kami dan menfapatkan tarikh temujanji.

Diringkaskan cerita rujukan ke unit kami tidak perlu melalui rujukan dari doktor. Ada juga yang terus bertanya dari FB page saya. Walaupun ianya kelihatan tidak sistematik namun ramai yang telah kami bantu untuk mendapat intervensi awal dengan cara ini.

Mudahkan sistem rujukan untuk intervensi. Rujukan ke hospital mungkin sudah tidak relevan jika pihak kementerian pendidikan boleh menyediakan perkhidmatan jurupulih carakerja dan patologis pertuturan di sekolah-sekolah. Lama sudah saya mengimpikan padang permaian dipenuhi peralatan untuk merangsang deria seperti yang ada di unit terapi carakerja di hospital.

Lama sudah saya mengidamkan semua guru-guru mampu menganalisa cara penulisan pelajar, kepelbagaian kemampuan untuk belajar, mampu mengenalpasti gejala autism, kurang tumpuan atau hiperaktif.

Tidak sabar untuk memulakan projek cuti sabatikal saya bersama sektor pendidikan khas Jabatan Pendidikan Negeri Kelantan bermula Oktober nanti.

Doakan usaha yang sedikit ini memberi ruang kepada kita membantu guru-guru dan ibu bapa untuk memberi peluang anak-anak kita menghargai kepelbagaian dan melaksanakan pendidikan inklusif.

Kalaulah boleh team Unit Bimbingan Kanak-kanak dan Remaja HUSM saya ni yang terdiri dari pakar psikiatri, pegawai perubatan, patologis pertuturan, jurupulih carakerja dan jururawat: kami nak sangat berjumpa Menteri Pendidikan untuk mempersembahkan hasil team kami ini sepanjang mengendalikan kes pelajar-pelajar sekolah yang pernah menjadi klien kami termasuk pelajar berkeperluan khas.

Dari 2005 kami dah aktif, menjalankan lawatan ke rumah dan sekolah sebagai salah satu penyiasatan kes. Kalaulah dan kalaulah Menteri Pendidikan sudi, kami 100 kali lebih sudi bersembang berkongsi pengalaman, semoga ada kebaikan untuk anak-anak kita. Ada ke yang sudi nak kenalkan kami? Ada ke, ada ke?..

Sumber: FB Dr Norzila Zakaria


‘Bila Call Tak Angkat, Barang Lambat Marah’. Jadikan Iktibar Perkongsian Ini.

Ketika perlaksaaan Perintah Kawalan Pergerakkan (PK) ramai antara kita memilih membeli barangan secara atas talian.

Malah, dilaporkan peningkatan tinggi kadar kiriman barang kepada pengguna. Namun ada kisah pengguna yang kurang enak didengar apabila ada yang tidak puas hati kepada perkhidmatan runner atau courier.

Bagaimana pun menerusi facebook, seorang lelaki meluahkan isi hati mengenai sikap penerima barang yang suka menyalahkan runner atau courier tanpa melihat salah diri sendiri. Moga kisah ini jadi iktibar.

IKUTI PERKONGSIANNYA

Typical Malaysian.

Courier/runner sampai rumah, bagi hon. Tak keluar. Tekan bell. Takde bell, kita panggil. Tak jawab, kita call. Tak jawab call kita jalan. Lepas tu complain barang lambat sampai. Courier/runner tak attempt.

Kami kejar masa. Ada yang dah nampak kita. Bangun, panggil bini die suruh bukak pagar. Dah la hujan. Kami basah lokos dekat luar. Kau selamba delay kerja kami. Kau delay, barang orang lain pun delay. Barang orang lain lambat sampai, orang lain complain kami tak guna. Kau yang tak guna menyebabkan kami nampak tak guna.

Sebenarnya dalam hati memang nak campak barang tu dekat muka kau bang. Dah bagi barang kau tenung macam kami tukang angkat najis. Terima kasih pun tak. Serius cakap, makin kurang berkemampuan/miskin makin kurang adab. Pengalaman ni sendiri yang hadap. Memang patut la rezeki kau sempit bang.

Ade yang call balik, tapi kami dah keluar area. Dah jauh. Bile tanya kenapa tak jawab call 7 kali tadi ? Die cakap tengah tido. Nak suruh kita pulak patah balik hantar barang. Haa akak tido la kak sampai kiamat. Maaf. Esok lusa kalau jalan lagi, insyaallaah kami hantar.

PERINGATAN KEPADA PENGGUNA

Kepada customer, yang kejar barang. Kami jalankan amanah. Tapi bukan amanah anda seorang. Beratus amanah kami handle seorang, satu hari. Maaf kalau terlambat.

Satu parcel, upah tak sampai rm2. Tak dapat bagi kemewahan. Kami cuba cari rezeki halal je. Tak payah buat muka “ customer always right “ dengan kami. Tak boleh bawak masuk syurga.

Salah sikit kau hembus. Effort kami kau pandang sinis. Anda duduk rumah, kami hantar. Tapi bila kami dah sampai tu keluar la hanat ! Call tu angkat. Dah la rumah takde bell. Terpekik terlolong panggil dekat luar. Anjing sebelah yang menyahut. Takkan nak bagi anjing tu receive ? Anjay.

Lagi satu, dah tau PKP. Kau letak alamat office tu kenape ? Lepastu menggelatat suruh re-route pergi rumah. Nak hari tu jugak. Rumah kalau belakang office takpe. 18km jauh. Ingat sorang runner/courier sorang cover satu daerah ke satu hari ?

Ade pulak yang call/mesej bos semalam marah-marah. Hari ni mesej tanya bos ade kerja kosong ke untuk adik die. Kau rase ? Kau tau malu ke tidak ? Kau sekolah ke tidak ? Lulus SRP ke tidak ? Nak kami buat video ke tidak ? .


Rupanya Begini Tindakan Segera Selepas Pesakit Disahkan Positif.

Rasanya semua rakyat Malaysia mengalami rasa kebimbangan akan kesihatan diri. Bagi yang telah membuat saringan covid-19 pastinya trauma jika mendapat panggilan dari pihak hospital.

Jika anda disahkan postive, pastinya anda akan kuarantin. Bukan itu sahaja, ada beberapa tindakan susulan yang dilakukan oleh kakitangan perubatan di rumah individu berkenaan.

Ikuti perkongsian lelaki ini.

INILAH TINDAKAN SUSULAN DI RUMAH PESAKIT.

Covid-19 : ” Hello Encik, anda positive Coronavirus”

Alhamdulillah wallahuakbar.

Apa pernah anda terfikir, setelah membuat saringan dan anda dikhendaki menjalani kuarantin di rumah tiba-tiba pihak hospital menelefon anda dan mengesahkan bahawa keputusan screening anda adalah POSITIVE COVID-19.

Apa yang akan berlaku seterus nya dirumah anda?

Nah, sudi-sudilah membaca post dibawah ini. Gambar dan tulisan itu milik sepenuh nya Dr Narish Kumar.

Setelah menerima keputusan ujian yang disahkan positif, pejabat kesihatan akan segera memastikan 3 benda dilakukan SERTA MERTA.

3 TINDAKAN WAJIB

1) menyelaras pemindahan pesakit je hospital kuarantin dengan kadar segera.

2) menyiasat pergerakan pesakit dan mencari SETIAP kontak pesakit, ahli keluarga, sedara mara, kawan, rakan sekerja, majikan Dan sesiapa pun yang pernah rapat dengan pesakit dalam tempoh ini biar pun hanya sekadar teman membawang semasa berjoging. Dan seterusnya menyelaras proses isolasi SETIAP pesakit dan mengambil sampel untuk diuji.
Seorang pesakit berupaya mempunyai 20 – 200 kontak. So, bayangkanlah.

3) Pasukan khas akan dihantar untuk melakukan proses dekontaminasi/ disinfeksi ( decontamination) di premis premis yang telah dilawati pesakit.

Semua proses ini dilakukan untuk SETIAP pesakit yang disahkan menghidap penyakit tersebut.

Sekadar berkongsi, kut kut ada yang x pasti apa pejabat kesihatan buat.

GAMBAR Proses disinfeksi di premis yang telah dikunjungi pesakit. Gambar diambil seketika lalu. BUKAN PALSU.

#Covid19
#coretanMisi


‘Tiada Siapa Boleh Gantikan Tempat Awak.’ Anak-Anak Dan Anak Saudara Tampil Beri Sokongan Pada Datin Zalina, Isteri Zainal Abidin Hassan

Sejak minggu lalu, pelbagai kontroversi dalam industri hiburan dihebahkan. Antaranya adalah mengenai rumahtangga bekas pemain bolasepak kebangsaan, Datuk Zainal Abidin Hassan bersama kedua isterinya, Datin Zalina Zaini dan Fyna Jebat.

Isu yang hangat diperkatakan apabila berlaku pertelingkahan antara isteri pertama, Datin Zalina Zaini dan Fyna di sebuah restoran di Shah Alam, baru-baru ini.

Rentetan dari itu, sebuah posting di aplikasi Tiktok dengan menggunakan akaun @yungsbrna yang dipercayai anak saudara kepada Zalina memuat naik sebuah hantaran mengenai ibu saudaranya itu.

Menerusi hantaran @yungsbrna, dia menzahirkan rasa sedih apabila terjumpa video ketika menyambut ulang tahun kelahiran ibu saudaranya itu.

“Found this video in my drafts and this made me tear up so much. You don’t deserve any of this maklong (Zalina), you deserve all the happiness in the world,” luahnya.

Bukan itu sahaja, anak saudaranya itu turut menyatakan bahawa Zalina tidak layak untuk diperlakukan sebegini selepas 38 tahun usia perkahwinan.

“38 years of devoting your whole life to your family, and this is what you get in return? Men aint shit and penyondol tak patut hidup bahagia kat dunia ni,” ujarnya di ruangan kapsyen video.

Menjengah di laman sosial milik anak-anak Zainal Abidin Hassan pula, salah seorang anak pasangan ini iaitu Zaifiq Zaina telah memuatnaik gambar bersama ibunya dan adik beradik yang lain dengan kapsyen,

“Biar gambar ini berbicara dengan sendirinya,” tulisnya ringkas.

Sementara itu, anak bongsu Zainal iaitu Zahira Aisyah telah memuatnaik video bersama ibunya.

“no one could ever compare to you, no one could ever replace you. i love you forever my beautiful and strong mama ❤🥰”

Di di ruangan komen, ramai yang memberikan sokongan pada Datin Zalina dan mendoakan kebahagiaannya.

[MESTI BACA]


“Kami Tak Dapat Uruskan Jenazah Ayah.” Sebak Baca.

Menurut laporan dari KKM angka kematian telah mencecah kepada lapan orang setelah penambahan empat kes yang direkodkan pada petang lalu.

Sudah tentu ahli keluarga sedang berduka kala kehilangan ahli keluarga tersayang. Lebih lagi menyedihkan apabila mereka tidak dapat menatap wajah insan tersayang buat kali terakhir sebelum jasad dikebumikan.

Begitulah yang dirasakan oleh seorang salah seorang anak seorang jenazah antara kes kematian COVID-19.

Syira yang kehilangan bapa tersayang akibat  meluahkan rasa hati dilaman sosialnya.

Sebak baca perkongsiannya.

“Doktor kata ayah pergi dalam keadaan tenang.”

“Kami tidak dapat menguruskan jenazah ayah.”

Seperti yang dimaklumkan , kami tidak dapat menguruskan jenazah ayah. Saya dan kakak tidak dibenarkan keluar hospital. Hanya doa di kejauhan. Adik akan berada di Bahagian Forensik Hospital

Lega bila tahu ayah pergi dalam keadaan yang tenang sangat. Alhamdulillah Ya Allah.

Rehatlah ayah. No one can replace you. Terima kasih sebab jadi ayah yang baik dan suami yg baik untuk umi. A hand i first time held, would be my last time to hold.Ayah in a better place now.

We love you Ayah, but Allah loves you more

Takziah kepada ahli keluarga.

Kepada adik Syira semoga terus diberikan kesihatan dan disisihkan segera dari jangkitan wabak ini. Amin.


“Kami Umpama Isi & Kuku. Abang ‘Lubuk’ Kumpul Pahala.” Berkat Jaga Abang OKU, Adik Cemerlang & Raih Anugerah Dekan. Inspirasi!

Berkat menjaga abang orang kelainan upaya (OKU), si adik peroleh keputusan cemerlang dalam pemeriksaan. Bukan Itu sahaja, dia turut meraih Anugerah dekan setiap semester.

Begitupun si adik tidak pernah menganggap menjaga abangnya Itu sebagai satu bebanan.Sebaliknya, Muhammad Hakimi Abdullah, 19, anak ketujuh daripada lapan beradik itu menyifatkan ia tanggungjawab sebagai adik selepas abangnya tidak mempunyai upaya untuk bergerak seperti insan normal lain.

Pelajar semester tiga, Diploma Kejuruteraan Awam di Politeknik Kota Bharu (PKB) tekad menjadikan tugas itu sebagai ‘lubuk’ mengumpul pahala selain membantu meringankan beban kedua orang tuanya iaitu Abdullah Zakaria, 61, dan Nur Hela Che Daud, 55, yang sudah uzur.

Muhammad Hakimi mengangkat abangnya ke bilik air yang terletak di luar rumah untuk dimandikan sebanyak dua kali setiap hari.“Tugas jaga abang (Muhammad Khairul Anuar Abdullah, 21) tidak pernah mengganggu tugas saya sebagai seorang pelajar walaupun terpaksa mengikuti kelas secara dalam talian.

“Alhamdulillah, saya memperoleh keputusan cemerlang dengan meraih anugerah dekan setiap semester. Apa yang saya peroleh itu mungkin rezeki dari ALLAH atas pengorbanan menjaga abang,” katanya.

Setiap hari dia akan mengangkat abangnya untuk ke bilik air yang terletak di luar rumah untuk memandikannya dua kali sehari.Katanya lagi, segala kepenatan itu hilang apabila melihat abangnya gembira selepas dimandikan dan dipakaikan dengan pakaian baharu.

“Saya dan abang umpama isi dengan kuku. Kerja-kerja menjaga abang ini telah saya lakukan sejak kecil lagi. Jadi agak sukar untuk saya ‘meninggalkannya’ kerana sudah ‘masak’ dengan kerenahnya,” katanya.

Walaupun menguruskan abangnya, Muhammad Hakimi tetap fokus mengikuti pengajian secara dalam talian di rumah.Muhammad Hakimi ditemui selepas menerima kunjungan Pengerusi Yayasan Raja Shamri, Raja Shamri Raja Hussin di rumahnya di Kampung Tok Pelanduk.

Pada kunjungan itu, Raja Shamri turut membuat kejutan dengan menyampaikan sumbangan motosikal untuk kegunaan Muhammad Hakimi.

Dia yang merupakan anak kepada pasangan penoreh getah itu berkata, pemberian motosikal oleh Yayasan Raja Shamri amat menggembirakan dan dia akan menggunakannya untuk berulang-alik ke rumah dari politeknik apabila pembelajaran bersemuka kembali dibenarkan selepas ini.

“Jika sebelum ini saya pulang pada hari minggu sahaja, namun dengan adanya motosikal itu bolehlah berulang-alik.

Selain itu, Yayasan Raja Shamri akan menyediakan sebuah tandas yang lebih selesa untuk kegunaan Muhammad Khairul Anuar dan membina sebuah bilik untuk keluarga berkenaan.

Orang ramai yang ingin membantu Muhammad Khairul Anuar boleh menyalurkan sumbangan ke akaun Bank Islam Malaysia Berhad atas nama Muhammad Hakimi di 0302-7029-6339-14.


Minta Naik Bas Ke Sekolah, Anak Bongsu David & Victoria Becham Malu Ibu Ayah Terkenal!

Kebiasaannya, kita sering dengar anak-anak malu apabila ibu bapa mempunyai pekerjaan yang biasa atau pun tidak kemewahan seperti mana diimpikan.

Namun, lain pula bagi anak bongsu kepada pasangan selebriti Hollywood, David dan Victoria Beckham apabila Harper Seven berasa malu kerana mempunyai ibu bapa terkenal.

Memetik laporan dailymail, bekas anggota kumpulan Spice Girls iaitu Victoria Beckham mendedahkan Harper malu mempunyai ibu bapa terkenal terutama suaminya, David menghantarnya ke sekolah dengan menaiki kereta mewah.

Victoria mendedahkan anak bongsunya yang kini berusia 11 tahun itu meminta David memberhentikan kereta jauh daripada pintu pagar sekolah kerana tidak mahu orang lain melihat dia turun dari kereta mewah.

“David menghantarnya ke sekolah dengan menaiki kereta Rolls Royce ketika itu dan tiba-tiba Harper minta diturunkan di tepi jalan dan jauh sedikit dari kawasan sekolah,”ceritanya.

Malah, Harper juga meminta agar David dan Victoria membenarkannya menaiki bas untuk pergi ke sekolah seperti kebanyakan rakan-rakannya yang lain.

“Tak hanya itu, dia pernah beritahu mahu naik sekolah sama seperti rakan-rakannya yang lain,”katanya lagi.

Pendedahan itu dibuat menerusi episod terbaharu podcast Armchair Expert baru-baru ini dan Victoria hanya mengetahui hal tersebut selepas dimaklumkan oleh David sendiri.

Akan tetapi, mereka berdua faham punca Harper berasa malu apabila dihantar ke sekolah dengan menaiki kereta mewah serta mempunyai ibu bapa terkenal.

Pada mereka, ia kerana Harper mahukan privasi dan merasai pengalaman hidup biasa seperti kebanyakan rakan-rakannya.

Sekadar info, David dan Victoria Beckham berkahwin pada tahun 1999 dan dikurniakan empat cahaya mata iaitu Brooklyn Joseph Beckham, 23, Romeo James Beckham, 20, Cruz David Beckham, 17 dan Harper Seven Beckham,11.


Pernah Dijemput Bicara Tajuk ‘Isteri Umpama Bidadari’, Ustazah Siti Nor Bahyah Mahamood Luah Sebak Dan Titip Doa.

Umum mengetahui khabar duka ini, apabila penyanyi, Siti Sarah Raissuddin, 37, menghembuskan nafas terakhirnya tepat pukul 5.13 pagi tadi di Hospital Universiti Kebangsaan Malaysia (HUKM).

Setelah berita pemergiannya, laman media sosial dihujani dengan luahan sebak. Para peminat, selebriti, wartawan dan ilmuan agama. Ia termasuk Datuk Ustazah Siti Nor Bahyah Mahamood, nama yang tidak asing lagi dalam pentas dakwah.

Meluahkan rasa sebak pemergian Siti Sarah, beliau juga mengimbau kenangan ketika arwah dan suaminya ditemu bual dengan topik ‘Isteri Umpama Bidadari’.  Dalam pada itu, warganet turut meluahkan sebak dengan khabar duka itu.

Berlinangan air mata ini.
Pemergianmu Duhai Siti Sarah, dijemput Illahi pada pagi Isnin dengan Husnul Khatimah iaitu pengakhiran yang sungguh indah dalam redha Allah SWT dan diimpikan oleh semua.

Hijrahmu ke jalan Allah untuk menjadi hamba Nya yang terbaik, Ibadah Qurbanmu yang engkau rahsiakan untuk seisi keluargamu dan setelah dikau pergi baru kami tahu, indahnya Infaqmu ke jalan Allah, kesetiaanmu berbakti sebagai Isteri yang Solehah, sabarnya dirimu sebagai Ibu yang hebat kepada anak-anakmu, pengorbanan sucimu dalam berjuang hingga syahid dalam melahirkan anak solehmu.

keikhlasanmu dalam berjuang melawan sakit hingga syahid…Ternyata semuanya ini adalah amal solehmu yang sungguh indah dan mendapat kesudahan yang terindah kurniaan Allah.

Sesungguhnya semua ini menyentuh hati kami dan mengajar kami untuk terus memburu redha Allah. Allahu  Betapa dikau dicintai Allah, dicintai suamimu Shuib Sepahtu anak-anakmu, keluargamu dan kami juga menyayangimu hingga terasa benar kehilanganmu

Benar kata Shuib : Siti Sarah adalah Bidadari Syurganya…
Julai 2011 Semanis Kurma menjemput Siti Sarah & Shuib dalam Tajuk :
Isteri Umpama Bidadari . Ternyata benar.

سْمِ اللَّهِ الرَّحْمَـٰنِ الرَّحِيمِ
اَلحَمْدُ لِلَّهِ رَبِّ العَلَمِيْنَ، وَالصَّلاَةُ وَالسَّلاَمُ عَلَى سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ
“ Ya Allah..ampunilah segala dosa Siti Sarah hamba Mu yang solehah ini. Terimalah segala amalannya. Rahmatilah dia dengan rahmat Mu yang Maha Luas. Lapangkanlah kuburnya Ya Allah.Jadikanlah kuburnya sebagai taman-taman Syurga.Masukkanlah dia ke dalam Syurga Firdaus Mu tanpa dihisab Ya Allah.

Peliharalah anak kecilnya yang baru lahir dan kesemua cahaya matanya dengan sebaik-baik pemeliharaan dari Mu Ya Allah.Kurniakanlah ketabahan hati dan kekuatan buat Suaminya Shuib Sepahtu di dalam menempuh ujian Mu ini Ya Allah.Berilah pertolongan Mu kepadanya dalam mendidik anak-anak mereka. Lapangkanlah hati Shuib dan anak-anaknya Ya Allah Yang Maha Pengasih Lagi Maha Penyayang”.
سُبْحَانَ رَبِّكَ رَبِّ ٱلْعِزَّةِ عَمَّايَصِفُوْنَ وَسَلَامٌ عَلَى ٱلْمُرْسَلِيْنَ
وَٱلْحَمْدُلِلّٰهِ رَبِّ ٱلْعَالَمِيْنَ

Peminat sebak

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Sebelum Bercuti Atau Balik Kampung, Pastikan Keperluan Travel Kit Anak Lengkap. Wanita Ini Kongsikan Caranya. Cukup Mudah & Sistematik!

Nak bawak anak anak berjalan memang seronok. Tapi jangan lupa item paling penting iatu ubat. Mana tahu berlaku kecemasan tiba-tiba anak demam.

Pernah pengalaman time travel, anak demam panas tapi satu pun tak prepare. Sejak tu terus belajar dari pengalaman. Bukan ape, kadang kadang kita ni tak boleh nak elak dan tak expect anak tetibe demam, batuk, selsema dan sebagainya.
.
Nak nak kalau insiden tu berlaku tengah-tengah malam, atau pun time kita pergi travel jauh-jauh. Nak cari ubat-ubat ni, bukan boleh main beli je, especially bayi.
.
Kalau ade yang nak tgk checklist boleh refer gambar. Ade description untuk setiap gambar. Boleh share untuk panduan ibu ibu nak nak tgh musim musim cuti cuti ni.

Semoga bermanfaat ?


7 Perlu Buat, Bila Isteri Suka Kumpul Tudung!

Wanita dan ‘shopping’ memang tidak dapat dipisahkan. Lebih-lebih lagi dalam hal membeli tudung atau selendang. Seakan menjadi rutin setiap bulan akan ada sahaja koleksi selendang atau tudung yang akan dibelinya. Pantang ada rekaan terbaharu, pasti dibelinya walhal tudung yang sedia ada sudah penuh satu almari.

Berdepan dengan senario ini,  AmirShahir yang juga merupakan seorang suami memberi pendapat yang diharapkan dapat memberi manfaat kepada sang suami dan isteri agar lebih beringat. Jom semak apa katanya.

“Abang, esok nak pergi beli tudung la. Takde tudung nak pakai dengan baju yang warna pink tu.”

Senyum je kalau dengar kata-kata macam ni daripada mulut si isteri. Tudung dia padahal boleh muat dua alamari baju. Kalau susun meninggi boleh lawan KLCC.

Perempuan ni kalau dia kata “Takde tudung nak pakai”, “Takde baju nak pakai” tu ertinya dia dah bosan pakai tudung dan baju tu.

Kena pulak kalau rakan sejawat ke atau kawan dia tegur, “Minggu lepas dah pakai tudung ni kan?” Siap tunjuk gambar lagi. Memang meruap-ruap la nak cari tudung baru.

Jadi ini nasihat saya buat para suami.

1. Harga tudung, baju atau beg tangan jangan lebih 10% daripada gaji.

2. Beli masa ada promosi. Akhir tahun banyak promosi.

3. Halang jika bulan ini dia dah beli, bulan depan pun beli lagi. Itu dah ketagih sangat tu.

4. Kalau dia minat jenis tudung seperti Aidijuma, minta dia follow IG atau page berkenaan. Boleh tahu masa bila ada SALE.

5. Suruh dia susun tudung dia supaya senang lihat. Kalau simpan dalam kotak mesti tak sedar tudung dia dah banyak.

6. Tak salah tunaikan permintaan isteri untuk beli barang yang dia suka sekali-sekala. Apa salahnya buat dia happy. Jangan la kedekut sangat sampai suruh isteri guna je yang lama.

7. Kalau nampak si isteri membazir sangat, nasihatkan. Janganlah suami nak marah-marah isteri pula.

sumber : AmirShahir


“Macam Beli Rumah Lain Terus”. Adik Beradik Kembar Kumpul Duit Cantikkan Rumah Mak Abah

Setiap anak-anak mesti ada niat dan usaha untuk membalas jasa dan menggembirakan hati ibu bapanya kan?

Walaupun berbakti pada orang tua dituntut dalam Islam, tapi anak-anak lebih merasa terhutang budi dengan pengorbanan ibu bapa sepanjang membesarkan mereka.

Itulah yang dilakukan oleh Hazrin Zairi bersama kembarnya mencantikkan rumah mak dan ayah yang dibeli 20 tahun yang lalu. Hebat betul transformasi hiasan rumah tu, sungguh terinspirasi. Jom ikuti perkongsiannya.

AKHIRNYA SIAP RUMAH MAK ABAH

Assalamualaykum, salam jumaat dan hari yang penuh berkat. Alhamdulillah syukur ke hadrat ilahi kerana niat yang saya dan Azrel pasang untuk tempoh 1-2 tahun, akhirnya menjadi kenyataan.

Niat kami hanya untuk mencantikkan rumah mak & abah yang dibeli pada lebih kurang 20 tahun yang lepas.

Terbiar & Tiada Yang Duduk, Nampak ‘Menyeramkan’

Rumah apartment yang ditinggalkan kerana jauh dengan kediaman sekarang dan terbiar tiada siapa yang duduk, kini Alhamdulillah, sedap sikit mata memandang. Semuanya untuk gembirakan mak & abah.

P/s : Biasalah, bila rumah terbiar lama, ada lah tu yang ‘singgah letak barang’ dan menjadi port budak bermain. Agak kotor sikit.

“Macam Beli Rumah Lain Terus”, Lantik Designer Untuk Ubahsuai

Di sini ingin saya berterima kasih kepada ahli keluarga, kerana terus mendoakan adik & abang. Rakan rakan, Faizal , Shah , Asyraf, Hanisah & Zura kerana berkongsi idea konsep rumah ini dan sentiasa sabar menanti sehingga siap.

Terlebih dihargai kepada Mu’az Hamzah , Ifa Zarifah & Wealth Empire Deco yang sudi sama sama mengubah daripada yang asal kepada yang lebih menarik seperti sekarang. Sesiapa nak guna khidmat mereka, sangat sangat saya alukan. Boleh dipercayai servis hebat mereka. 😊


Didik Anak Nakal Jadi Solehah, Ini Tip Yang Dikongsikan Dr. Mohd. Fadzilah Kamsah Untuk Panduan Ibu Bapa.

Berdepan dengan kedegilan anak-anak kadang kala boleh buat mak ayah buntu dalam mendidik. Pelbagai ragam anak-anak mengundang rasa marah mak ayah. Kesabaran pun mulai tipis.

Tips dikongsikan oleh Prof. Madya Dato’ Dr. Mohd. Fadzilah Kamsah ini mungkin boleh diamalkan oleh mak ayah. Kita usaha mana yang termampu.

1. Pastikan anak makan malam sebelum maghrib seperti yang Nabi SAW sarankan supaya mudah belajar waktu malam. Makan malam lepas maghrib buat anak mudah letih dan mengantuk bila belajar.

Makanan hadam selepas 1 ½ jam makan. Jadi anak boleh belajar dengan berkesan dan fokus jika belajar 1 ½ jam selepas makan malam. Pastikan dia kurang makan daging merah, banyakkan daging putih seperti ayam dan ikan. Daging merah buat anak pemarah dan agresif serta mudah melawan cakap. Pastikan mereka makan buah SEBELUM makan nasi agar badan dapat serap Vitamin C yang ada dalam buah-buahan. Vitamin C membantu tenangkan fikiran anak di samping jaga kulit.

2. Banyakkan memeluk anak. Anak yang sering dipeluk akan tenang, kurang degil, rasa selamat dan disayangi serta tidak perlu nak buat nakal.

3. Pesan kepada anak untuk menghadap Qiblat semasa belajar atau mengaji, ini akan tingkatkan keberkatan dalam belajar.

4. Sebelum belajar, baca doa-doa penerang hati termasuk surah Al-Insyirah. Nabi suruh Ali RA baca surah Al-Insyirah untuk kuat ingatan, mudah faham, jadi tenang, mudah patuh arahan ibubapa dan tidak banyak meragam.

5. Letak pokok hidup, seperti pokok keladi air, di kanan dan kiri meja tempat anak belajar untuk bekalkan oksigen kepada otak anak semasa belajar.

6. Beri anak supplemen yang dapat menguatkan minda, tenangkan emosi, lembutkan hati dan kuatkan daya ingatannya.

7. Bacakan di kepala anak surah Al-Fatihah, ayar Qursi dan surah Al-Insyirah untuk rangsang otak dan memori anak dan jadikan dia anak yang tenang, baik akhlak, dengar cakap ibubapa dan pintar. Bacakan waktu malam semasa nak belajar dan waktu anak nak pergi tadika atau sekolah.

8. Elakkan anak memakai pakaian berwarna merah atau oren. Ikut kajian, warna merah dan oren akan rangsang anak jadi agresif dan hyperaktif.

9. Suruh anak tidur mengiring kekanan agar otak jadi lebih pintar, puas tidur dan ikut sunnah Nabi SAW.

10. Pastikan rezeki yang ibu bapa terima benar-benar berkat dengan mengelakkan perkara haram dan syubahat serta keluarkan zakat pendapatan dan zakat-zakat yang berkenaan. Rezeki yang kurang berkat juga jadi punca anak jadi agresif, tidak dengar cakap ibubapa dan extra nakal.

11. Ibubapa baik pulih diri secara bersepadu agar Allah SWT ubah anak-anak jadi hebat dan cemerlang.

Prinsip hidup: Jika baik pulih diri kita secara bersepadu, Allah SWT akan ubah anak-anak dan semua orang di sekeliling kita. Juga, semakin rapat kita dengan Allah SWT, maka Allah SWT akan perbaiki hubungan kita dengan semua orang.

Mulai hari ini baik pulih diri secara menyeluruh dengan:

1. Jaga solat 5 waktu dan lakukan solat-solat sunat qabliah dan ba’diah untuk menampung segala kekurangan dalam solat-solat fardhu kita.

2. Solat taubat dan istighfar 70 kali sehari setiap hari. Lakukan juga solat hajat, istikharah dan tutup dengan solat WITIR setiap malam. Nabi SAW suruh kita untuk solat witir setiap malam sebagai pembalut kepada semua amalan kita setiap hari untuk dipersembahkan kepada Allah SWT.

3. Maafkan semua orang setiap malam sebelum tidur agar hati jadi bersih, badan sihat, wajah jadi anggun, doa dimakbulkan, semua orang sayang dan anak dengar cakap kita.

4. Untuk merangsang ahli keluarga supaya solat dan elok perangai, bacalah Surah Ibrahim (ayat 40). Ini memang doa khas untuk mohon agar diri dan keluarga jaga solat.

5. Baca Doa Pembuka 12 Pintu, Doa Membuang Sifat Negatif, Bismillah 5 dan Ayat Qursi. Pengalaman menunjukkan sesiapa yang mengamalkan doa-doa tersebut, maka orang bujang akan bertemu jodoh, suami isteri akan bertambah sayang, orang bergaduh akan jadi damai, selesai masalah, langsai hutang, anak-anak jadi hebat dan soleh, hilang perangai buruk seperti enggan solat, dan sebagainya.

6. Pagar diri dengan Fatehah and Surah 3 Qul, hembus tapak tangan dan sapu seluruh badan. Ini akan menghindar daripada gangguan manusia, binatang, jin dan sihir.

7. Lembutkan hati anak kita atau orang lain dengan Fatihah, Surah Al-Hasyr (ayat 21-24), Surah Ta Ha (ayat 1-5), Ayat Qursi dan hembus ke badan, makanan, gambar atau pakaian yang sudah dipakai sebelum dicuci atau sekadar menghembus ke arah orang itu dari jauh.

8. Layan anak lebih baik daripada biasa agar dia rasa bersalah jika ingkar perintah ibubapa.

9. Setiap kali nak masuk rumah, pesan kepada semua ahli keluarga kita untuk baca Bismillah 3 kali, senyum, beri salam dan masuk dengan melangkah kaki kanan dahulu. Ini akan menghindarkan syaitan bernama DASIM daripada masuk ke kepala kita dan ganggu manusia supaya berkonflik, suami isteri supaya bergaduh hingga bercerai berai, anak-anak melawan ibubapa, anak-anak bergaduh sesama sendiri, anak-anak jadi extra nakal, dan sebagainya.

10. Setiap kali nak nasihati anak, nak suruh anak solat atau belajar, bacalah 3 Nama Allah: Ya ‘Aziz, Ya Jabbar, Ya Mutakabbir dan hembus ke arah dia jika masih jauh atau berdehem depannya jika sudah berhadapan. Ini akan melembutkan hatinya agar dapat mendengar cakap atau hujah ibu.

11. Jika terlalu sedih atau tertekan, bacalah 3 doa Nabi SAW:
Inna lillahi wainna ilahi rojiuun.
Ya Allah, aku redha dengan segala ujianMu, berilah aku pahala atas redha ini.
Ya Allah, aku ada masalah anak sukar nak dengar cakap ibubapa. Ya Allah, Kau bantulah selesaikan masalahku. Kau jadikan dia anak yang soleh, sabar, pintar, baik akhlak, mendengar cakap ibubapa, rajin belajar dan sebagainya. Insya Allah hati akan tenang dan doa akan dimakbulkan.

12. Baca Al-Fatihah, Ayat Qursi dan Surah Al-Insyirah dan hembus atas kepala anak kita setiap hari hingga aqil baligh. Ini akan membantu dia jadi anak yang soleh, pintar, berakhlak mulia dan taat kepada ibubapa.

13. Cuba nasihati anak semasa dia tidur dengan berbisik di telinganya atau sekadar bercakap dalam hati. Nasihatkan agar jadi anak yang baik, sopan santun, dengar cakap ibubapa, dan sebagainya. Ikut kajian dan pengalaman peribadi saya, jika kita istiqamah menasihati anak kita semasa mereka tidur, anak-anak insya Allah akan berubah menjadi anak yang baik.

Cuba amalkan selama 40 hari, kerana tabiat baru terbentuk dalam masa 40 hari. Insya Allah segala masalah anak yang keluarga anda hadapi akan selesai langkah demi langkah.

Sumber : Prof. Madya Dato’ Dr. Mohd. Fadzilah Kamsah.


Jangan Pelik Wajah Berjerawat Berpunca Dari Bantal. Ni Faktanya!

Jerawat ini boleh dikatakan suatu gangguan pada kesihatan kulit wajah hingga kadang kala menyebabkan orang boleh hilang keyakinan diri jika terlalu banyak jerawat di muka.

Bukan sahaja anak-anak remaja yang sering dikaitkan mempunyai jerawat kesan daripada perubahan hormon namun jangan hairan andai jika berusia sekali pun namun masih juga mengalami masalah jerawat.

Selain penyebab jerawat di wajah dikaitkan dengan pemakanan, produk penjagaan kulit dan sebagainya, ada satu perkara yang kadang kala kita sering terlepas pandang dalam penjagaan kulit wajah ini, lain tidak bukan adalah bab kekerapan menukar sarung bantal.

Apa kaitannya sarung bantal dan jerawat ya?

Ini dijelaskan di dalam perkongsian artikel ini, dan jom kita baca untuk info bersama.

Kita menghabiskan 1/3 dari seluruh kehidupan untuk tidur. Oleh itu, sangat penting untuk memastikan persekitaran tempat tidur bersih terutamanya BANTAL.

Bantal sebenarnya ada sisa sel kulit, air liur , kelumumur dan pelbagai jenis bakteria dan kulat. Sel kulit yang tertinggal dibantal adalah makanan hama dan kutu kecil.

Selepas makan, kutu dan hama ini akan meninggalkan najis. Sisa tinggalan hama inilah yang akan menyebabkan gejala alahan seperti selsema, batuk dan bersin.

Sebab itu sarung bantal sepatutnya perlu ditukar setiap 1-2 minggu sekali dan perlu dibasuh (jika boleh basuh) setiap 6 bulan.

Owh ya, jika anda ada masalah jerawat.. sarung bantal perlu ditukar lebih kerap. Ia akan akibatkan outbreak jerawat yang lebih serius jika anda terus menggunakan sarung bantal yang sama.

Admin tak berani untuk minta anda untuk membuang bantal busuk atau melarang penggunaan bantal busuk… cuma pastikan ianya BERSIH dan santiasa di ganti sarungnya.

sumber : Public Health Malaysia